               IL-KUMMISSJONI EWROPEA
            Brussell, 3.10.2016
            COM(2016) 629 final
            2016/0306(NLE)
            Proposta għal
            DEĊIŻJONI TAL-KUNSILL
            dwar l-iffirmar, f'isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta’ konċessjonijiet fl-iskeda tar-Repubblika tal-Kroazja matul il-perjodu tal-adeżjoni tagħha mal-Unjoni Ewropea

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet u l-għanijiet tal-proposta

               Permezz tal-adeżjoni tar-Repubblika tal-Kroazja, l-Unjoni Ewropea kabbret l-unjoni doganali tagħha. Għaldaqstant, l-Unjoni Ewropea kienet obbligata, skont ir-regoli tal-Organizzazzjoni Dinjija tal-Kummerċ (WTO) (Artikolu XXIV:6 tal-GATT 1994) li tidħol f’negozjati mal-Membri tad-WTO li għandhom drittijiet ta’ negozjar fl-iskeda tariffarja tal-Kroazja sabiex eventwalment ikun hemm qbil dwar aġġustament kumpensatorju. Tali aġġustament ikun dovut jekk l-adozzjoni tar-reġim tariffarju estern tal-UE jirriżulta f’żieda fit-tariffi lil hinn mil-livell li ntrabat bih il-pajjiż aderenti fid-WTO.

               Fil-15 ta' Lulju 2013, il-Kunsill awtorizza lill-Kummissjoni biex tiftaħ negozjati skont l-Artikolu XXIV:6 tal-GATT 1994. Il-Kummissjoni nnegozjat mal-Membri tad-WTO li għandhom drittijiet ta’ negozjar fir-rigward tal-irtirar ta’ konċessjonijiet speċifiċi b’rabta mal-irtirar tal-iskeda tar-Repubblika tal-Kroazja matul il-perjodu tal-adeżjoni tagħha fl-Unjoni Ewropea.

               In-negozjati mar-Repubblika Federattiva tal-Brażil irriżultaw f’abbozz ta’ Ftehim fil-forma ta’ Skambju ta’ Ittri li ġie inizjalat fit-12 ta’ Lulju 2016 f’Ġinevra (il-Ftehim). B’konsegwenza ta’ dan, il-Kummissjoni Ewropea tipproponi lill-Kunsill li jawtorizza l-iffirmar tal-Ftehim.

               •Konsistenza ma’ dispożizzjonijiet ta’ politika eżistenti fil-qasam ta’ politika

                  Il-proposta hija konsistenti mal-prattika tal-UE segwita f’adeżjonijiet preċedenti tal-UE.

               •Konsistenza ma’ politiki oħra tal-Unjoni

                  Il-proposta ssegwi l-prattika tal-UE li hija konsistenti mal-politiki tal-UE għall-azzjoni esterna, għall-industrija u għall-agrikoltura.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Il-bażi ġuridika

                  L-Artikolu 207 tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218(5) tat-TFUE dwar l-iffirmar ta’ ftehimiet internazzjonali.

               •Is-sussidjarjetà (għal kompetenza mhux esklużiva)

               Il-proposta taqa’ taħt il-kompetenza esklużiva tal-Unjoni, l-Artikolu 3(1)(e) tat-Trattat dwar il-Funzjonament tal-Unjoni Ewropea. Għaldaqstant, il-prinċipju tas-sussidjarjetà ma japplikax.

               •Il-proporzjonalità

               Ir-Repubblika Federattiva tal-Brażil ġiet affettwata mill-irtirar tal-konċessjonijiet tal-Kroazja. L-aġġustamenti ta’ kumpens ma jmorrux lil hinn mid-drittijiet tal-Brażil f’dan ir-rigward. Il-proposta hija konformi mat-trattament tal-proporzjonalità.

               •L-għażla tal-istrument

               Skont l-Artikolu 218(5) TFUE hija meħtieġa Deċiżjoni tal-Kunsill li tawtorizza l-iffirmar tal-Ftehim.

               3.KONSULTAZZJONIJIET MAL-PARTIJIET IKKONĊERNATI

               •Konsultazzjonijiet mal-partijiet ikkonċernati

                  Il-Kunsill (il-Kumitat dwar il-Politika Kummerċjali) ġie kkonsultat regolarment dwar il-kontenut u l-progress tan-negozjati. Il-Parlament Ewropew (il-Kumitat INTA) ġie infurmat.

               4.L-IMPLIKAZZJONIJIET BAĠITARJI

                  Ara d-Dikjarazzjoni Finanzjarja.

               5.ELEMENTI OĦRA

               •Pjanijiet ta’ implimentazzjoni

               Il-Kummissjoni tipproponi lill-Kunsill li l-Ftehim fil-forma ta’ Skambju ta’ Ittri mar-Repubblika Federattiva tal-Brażil jiġi ffirmat f’isem l-Unjoni. B’mod parallel, qiegħda titressaq lill-Kunsill proposta separata dwar il-konklużjoni ta’ dan il-Ftehim.

               Ir-riżultati tal-Ftehim huma kif ġej:

               Jiżdiedu 4 766 tunnellata għall-pajjiż li għalih hija allokata (il-Brażil) il-kwota tariffarja tal-UE “Qatgħat ta’ tjur tal-ispeċi Gallus domesticus, iffriżati”, numri tal-linji tariffarji 0207.14.10, 0207.14.50 u 0207.14.70, filwaqt li tinżamm ir-rata preżenti fil-kwota ta’ 0 %.

               Jiżdiedu 610 tunnellata għall-pajjiż li għalih hija allokata (il-Brażil) il-kwota tariffarja tal-UE “Qatgħat tad-dundjan, iffriżati”, numri tal-linji tariffarji 0207.27.10, 0207.27.20 u 0207.27.80, filwaqt li tinżamm ir-rata preżenti fil-kwota ta’ 0 %.

               Jiżdiedu 36 000 tunnellata taħt il-parti erga omnes tal-kwota tariffarja tal-UE “Zokkor tal-kannamieli mhux raffinat, għall-irfinar”, linji tariffarji 1701.13.10 u 1701.14.10, filwaqt li tinżamm ir-rata preżenti fil-kwota ta’ EUR 98 għal kull tunnellata.

               Jiżdiedu 78 000 tunnellata mal-allokazzjoni għall-Brażil taħt il-kwota tariffarja tal-UE “Zokkor tal-kannamieli mhux raffinat, għall-irfinar”, linji tariffarji 1701.13.10 u 1701.14.10, filwaqt li tinżamm ir-rata preżenti fil-kwota ta’ EUR 98 għal kull tunnellata.

               Fir-rigward tal-volum ta’ 78 000 tunnellata allokati għall-Brażil taħt il-kwota tariffarja tal-UE “Zokkor tal-kannamieli mhux raffinat, għall-irfinar”, linji tariffarji 1701.13.10 u 1701.14.10, minkejja l-limitu tar-rata fil-kwota ta’ EUR 98 għal kull tunnellata, l-UE għandha b’mod awtonomu tapplika:

               –matul l-ewwel sitt snin li matulhom dan il-volum ikun disponibbli, rata fil-kwota ta’ mhux aktar minn EUR 11 għal kull tunnellata, u

               –fis-seba’ sena li matulha dan il-volum ikun disponibbli, rata fil-kwota ta’ mhux aktar minn EUR 54 għal kull tunnellata.

               Il-Kummissjoni se tadotta Regolamenti ta’ Implimentazzjoni sabiex tespandi u tamministra l-kwoti rilevanti, skont l-Artikolu 187(a) tar-Regolament dwar l-Organizzazzjoni Komuni tas-Suq Unika (OKS) (ir-Regolament (KE) Nru 1308/2013).

               Dawn il-miżuri ta’ implimentazzjoni qegħdin jitħejjew b’mod parallel ma’ din il-proposta.

               2016/0306 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f'isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta’ konċessjonijiet fl-iskeda tar-Repubblika tal-Kroazja matul il-perjodu tal-adeżjoni tagħha mal-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel sottoparagrafu tal-Artikolu 207(4), flimkien mal-Artikolu 218(5) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Fil-15 ta’ Lulju 2013, il-Kunsill awtorizza lill-Kummissjoni biex tiftaħ negozjati ma’ ċerti Membri oħra tal-Organizzazzjoni Dinjija tal-Kummerċ skont l-Artikolu XXIV:6 tal-Ftehim Ġenerali dwar it-Tariffi u l-Kummerċ 1994 (“GATT 1994”), matul il-perjodu tal-adeżjoni tar-Repubblika tal-Kroazja mal-Unjoni.

               (2)In-negozjati tmexxew mill-Kummissjoni f’konformità mad-direttivi ta’ negozjar adottati mill-Kunsill.

               (3)Dawk in-negozjati ġew konklużi u Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-GATT 1994 fir-rigward tal-modifika ta’ konċessjonijiet fl-iskeda tar-Repubblika tal-Kroazja matul il-perjodu tal-adeżjoni tagħha mal-Unjoni ġie inizjalat fit-12 ta’ Lulju 2016.

               (4)Jenħtieġ li l-Ftehim jiġi ffirmat,

               ADOTTA DIN ID-DEĊIŻJONI:

               Artikolu 1

               L-iffirmar f’isem l-Unjoni tal-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-GATT 1994 fir-rigward tal-modifika ta’ konċessjonijiet fl-iskeda tar-Repubblika tal-Kroazja matul il-perjodu tal-adeżjoni tagħha mal-Unjoni Ewropea huwa awtorizzat, soġġett għall-konklużjoni ta’ dak il-Ftehim
                  1
               .

               Artikolu 2

               Il-President tal-Kunsill huwa awtorizzat li jaħtar lill-persuna/i bis-setgħa li jiffirmaw il-Ftehim f’isem l-Unjoni.

               Artikolu 3

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                        DIKJARAZZJONI FINANZJARJA

                        DATA:

                        1.

                        INTESTATURA TAL-BAĠIT:

                        Kapitolu 12 – Dazji doganali u dazji oħrajn

                        2.

                        TITOLU:

                        Proposta għal Deċiżjoni tal-Kunsill dwar l-iffirmar tal-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta’ konċessjonijiet fl-iskeda tar-Repubblika tal-Kroazja matul il-perjodu tal-adeżjoni tagħha mal-Unjoni Ewropea

                        3.

                        BAŻI ĠURIDIKA:

                        It-Trattat dwar il-Funzjonament tal-Unjoni Ewropea, u b’mod partikolari l-Artikoli 207 u 218.

                        4.

                        GĦANIJIET:

                        Sabiex ikun awtorizzat l-iffirmar tal-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Federattiva tal-Brażil.

                        5.

                        IMPLIKAZZJONIJIET FINANZJARJI

                        IS-SENA FINANZJARJA ATTWALI 2016
                           (f’miljuni ta’ EUR)

                        IS-SENA FINANZJARJA TA’ WARA 2017

                        (f’miljuni ta’ EUR)

                         IS-SENA FINANZJARJA 2018

                        (f’miljuni ta’ EUR)

                        5.0

                        NEFQA

                        -
                              IDDEBITAT LILL-BAĠIT TAL-UE
                           (RIFUŻJONIJIET/INTERVENTI)

                        -
                              AWTORITAJIET NAZZJONALI

                        -
                              OĦRAJN

                           -

                           -

                           -

                        5.1

                        DĦUL

                        -
                              RIŻORSI PROPRJI TAL-UE
                           (IMPOSTI/DAZJI DOGANALI)

                        -
                              NAZZJONALI

                           4,4

                           4,4

                           4,4

                        2016

                        2017

                        2018

                        5.0.1

                        STIMA TAN-NEFQA

                        5.1.1

                        STIMA TAD-DĦUL

                        4,4

                        4,4

                        4,4

                        5.2

                        METODU TAL-KALKOLU: il-volumi mmultiplikati bid-dazju tar-rata fil-kwota

                        6.0

                        IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLIN FIL-KAPITOLU RILEVANTI TAL-BAĠIT ATTWALI?

                        LE

                        6.1

                        IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI?

                        LE

                        6.2

                        SE JKUN MEĦTIEĠ BAĠIT SUPPLIMENTARI?

                        LE

                        6.3

                        SE JKUN MEĦTIEĠ LI JIDDAĦĦLU APPROPRJAZZJONIJIET F’BAĠITS FIL-FUTUR?

                        LE

                        OSSERVAZZJONIJIET:

                     (1)
                  It-test tal-Ftehim se jiġi ppubblikat flimkien mad-Deċiżjoni dwar il-konklużjoni tiegħu.

    ---documentbreak---

               IL-KUMMISSJONI EWROPEA
            Brussell, 3.10.2016
            COM(2016) 629 final
            ANNESS
            tal-
            Proposta għal Deċiżjoni tal-Kunsill
            dwar l-iffirmar, f’isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta’ konċessjonijiet fl-iskeda tar-Repubblika tal-Kroazja matul il-perjodu tal-adeżjoni tagħha mal-Unjoni Ewropea

               FTEHIM FIL-FORMA TA’ SKAMBJU TA’ ITTRI

               bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta’ konċessjonijiet fl-iskeda tar-Repubblika tal-Kroazja matul il-perjodu tal-adeżjoni tagħha mal-Unjoni Ewropea

               A. Ittra mill-Unjoni Ewropea

               Sinjur/Sinjura,

               Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (GATT) fir-rigward tal-modifika fl-Iskeda tar-Repubblika tal-Kroazja matul il-perjodu tal-adeżjoni tagħha mal-Unjoni Ewropea, għandi l-unur nipproponi dan li ġej:

               L-Unjoni Ewropea għandha tinkludi fl-iskeda tagħha, għat-territorju doganali tal-UE 28, il-konċessjonijiet li jinsabu fl-iskeda tal-UE 27 bil-modifiki li ġejjin:

               Jiżdiedu 4 766 tunnellata għall-pajjiż li għalih hija allokata (il-Brażil) il-kwota tariffarja tal-UE “Qatgħat ta’ tjur tal-ispeċi Gallus domesticus, iffriżati”, numri tal-linji tariffarji 0207.14.10, 0207.14.50 u 0207.14.70, filwaqt li tinżamm ir-rata preżenti fil-kwota ta’ 0 %.

               Jiżdiedu 610 tunnellata għall-pajjiż li għalih hija allokata (il-Brażil) il-kwota tariffarja tal-UE “Qatgħat tad-dundjan, iffriżati”, numri tal-linji tariffarji 0207.27.10, 0207.27.20 u 0207.27.80, filwaqt li tinżamm ir-rata preżenti fil-kwota ta’ 0 %.

               Jiżdiedu 36 000 tunnellata taħt il-parti erga omnes tal-kwota tariffarja tal-UE “Zokkor tal-kannamieli mhux raffinat, għall-irfinar”, linji tariffarji 1701.13.10 u 1701.14.10, filwaqt li tinżamm ir-rata preżenti fil-kwota ta’ EUR 98 għal kull tunnellata.

               Jiżdiedu 78 000 tunnellata mal-allokazzjoni għall-Brażil taħt il-kwota tariffarja tal-UE “Zokkor tal-kannamieli mhux raffinat, għall-irfinar”, linji tariffarji 1701.13.10 u 1701.14.10, filwaqt li tinżamm ir-rata preżenti fil-kwota ta’ EUR 98 għal kull tunnellata.

               Fir-rigward tal-volum ta’ 78 000 tunnellata allokati għall-Brażil taħt il-kwota tariffarja tal-UE “Zokkor tal-kannamieli mhux raffinat, għall-irfinar”, linji tariffarji 1701.13.10 u 1701.14.10, minkejja l-limitu tar-rata fil-kwota ta’ EUR 98 għal kull tunnellata, l-UE għandha b’mod awtonomu tapplika:

               –matul l-ewwel sitt snin li matulhom dan il-volum ikun disponibbli, rata fil-kwota ta’ mhux aktar minn EUR 11 għal kull tunnellata, u

               –fis-seba’ sena li matulha dan il-volum ikun disponibbli, rata fil-kwota ta’ mhux aktar minn EUR 54 għal kull tunnellata.

               L-Unjoni Ewropea u r-Repubblika Federattiva tal-Brażil għandhom jinnotifikaw lil xulxin dwar it-tlestija tal-proċeduri interni tagħhom għad-dħul fis-seħħ tal-ftehim. Il-ftehim għandu jidħol fis-seħħ fi żmien 14-il jum wara d-data tar-riċevuta tal-aħħar notifika.

               Inkun tassew grat jekk tikkonfermali li l-Gvern tiegħek jaqbel mal-kontenut ta’ hawn fuq. Għandi l-unur nipproponilek li, jekk il-kontenut ta’ hawn fuq ikun aċċettabbli għall-Gvern tiegħek, din l-ittra flimkien mal-konferma tiegħek ikunu jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Federattiva tal-Brażil.

               Nassigurak, Sinjur/Sinjura, mill-ikbar stima li għandi lejk.

               Għall-Unjoni Ewropea

               B. Ittra mir-Repubblika Federattiva tal-Brażil

               Sinjur/Sinjura,

               Għandi l-unur ngħarrfek li rċevejt l-ittra tiegħek ta’ ...........…, li tgħid hekk:

               “Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (GATT) fir-rigward tal-modifika fl-Iskeda tar-Repubblika tal-Kroazja matul il-perjodu tal-adeżjoni tagħha mal-Unjoni Ewropea, għandi l-unur nipproponi dan li ġej:

               L-Unjoni Ewropea għandha tinkludi fl-iskeda tagħha, għat-territorju doganali tal-UE 28, il-konċessjonijiet li jinsabu fl-iskeda tal-UE 27 bil-modifiki li ġejjin:

               Jiżdiedu 4 766 tunnellata għall-pajjiż li għalih hija allokata (il-Brażil) il-kwota tariffarja tal-UE “Qatgħat ta’ tjur tal-ispeċi Gallus domesticus, iffriżati”, numri tal-linji tariffarji 0207.14.10, 0207.14.50 u 0207.14.70, filwaqt li tinżamm ir-rata preżenti fil-kwota ta’ 0 %.

               Jiżdiedu 610 tunnellata għall-pajjiż li għalih hija allokata (il-Brażil) il-kwota tariffarja tal-UE “Qatgħat tad-dundjan, iffriżati”, numri tal-linji tariffarji 0207.27.10, 0207.27.20 u 0207.27.80, filwaqt li tinżamm ir-rata preżenti fil-kwota ta’ 0 %.

               Jiżdiedu 36 000 tunnellata taħt il-parti erga omnes tal-kwota tariffarja tal-UE “Zokkor tal-kannamieli mhux raffinat, għall-irfinar”, linji tariffarji 1701.13.10 u 1701.14.10, filwaqt li tinżamm ir-rata preżenti fil-kwota ta’ EUR 98 għal kull tunnellata.

               Jiżdiedu 78 000 tunnellata mal-allokazzjoni għall-Brażil taħt il-kwota tariffarja tal-UE “Zokkor tal-kannamieli mhux raffinat, għall-irfinar”, linji tariffarji 1701.13.10 u 1701.14.10, filwaqt li tinżamm ir-rata preżenti fil-kwota ta’ EUR 98 għal kull tunnellata.

               Fir-rigward tal-volum ta’ 78 000 tunnellata allokati għall-Brażil taħt il-kwota tariffarja tal-UE “Zokkor tal-kannamieli mhux raffinat, għall-irfinar”, linji tariffarji 1701.13.10 u 1701.14.10, minkejja l-limitu tar-rata fil-kwota ta’ EUR 98 għal kull tunnellata, l-UE għandha b’mod awtonomu tapplika:

               –matul l-ewwel sitt snin li matulhom dan il-volum ikun disponibbli, rata fil-kwota ta’ mhux aktar minn EUR 11 għal kull tunnellata, u

               –fis-seba’ sena li matulha dan il-volum ikun disponibbli, rata fil-kwota ta’ mhux aktar minn EUR 54 għal kull tunnellata.

               L-Unjoni Ewropea u r-Repubblika Federattiva tal-Brażil għandhom jinnotifikaw lil xulxin dwar it-tlestija tal-proċeduri interni tagħhom għad-dħul fis-seħħ tal-ftehim. Il-ftehim għandu jidħol fis-seħħ fi żmien 14-il jum wara d-data tar-riċevuta tal-aħħar notifika.

               Inkun tassew grat jekk tikkonfermali li l-Gvern tiegħek jaqbel mal-kontenut ta’ hawn fuq. Għandi l-unur nipproponilek li, jekk il-kontenut ta’ hawn fuq ikun aċċettabbli għall-Gvern tiegħek, din l-ittra flimkien mal-konferma tiegħek ikunu jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Federattiva tal-Brażil.”

               Nassigurak, Sinjur/Sinjura, mill-ikbar stima li għandi lejk.

               Għar-Repubblika Federattiva tal-Brażil


               IL-KUMMISSJONI EWROPEA
            Brussell, 27.7.2017
            COM(2017) 398 final
            2017/0176(NLE)
            Proposta għal
            DEĊIŻJONI TAL-KUNSILL
            dwar il-konklużjoni tal-Ftehim bejn l-Unjoni Ewropea u l-Federazzjoni ta’ St Kitts u Nevis li jemenda l-Ftehim bejn il-Komunità Ewropea u l-Federazzjoni ta’ St Kitts u Nevis dwar l-eżenzjoni mill-viża għal soġġorn qasir

               MEMORANDUM TA’ SPJEGAZZJONI

               1.KUNTEST TAL-PROPOSTA

               Ir-Regolament (UE) Nru 610/2013 tas-26 ta' Ġunju 2013
                  1
                (minn issa 'l quddiem: l-emenda tal-SBC) emendat il-Konvenzjoni li timplimenta l-Ftehim ta' Schengen
                  2
                (CISA), ir-Regolament (KE) Nru 562/2006
                  3
                (Kodiċi tal-Fruntieri ta' Schengen [SBC]) u r-Regolament (KE) Nru 810/2009
                  4
                (il-Kodiċi dwar il-Viża) u – fost l-oħrajn – iddefinixxa mill-ġdid il-kunċett ta' "soġġorn qasir" għal ċittadini ta' pajjiż terz fiż-żona Schengen. Mit-18 ta' Ottubru 2013, iċ-ċittadini ta' pajjiżi terzi – irrispettivament minn jekk għandhomx bżonn viża jew humiex eżenti – li biħsiebhom jivvjaġġaw lejn iż-żona Schengen għal soġġorn qasir, it-tul massimu tas-soġġorn awtorizzat huwa definit bħala "90 jum fi kwalunkwe perjodu ta' 180 jum". Kuntrarju għad-definizzjoni li kienet fis-seħħ sat-18 ta' Ottubru 2013 (tliet xhur matul perjodu ta' sitt xhur mid-data tal-ewwel dħul), il-kunċett il-ġdid huwa aktar preċiż billi jistipula t-tul ta' żmien fi ġranet, minflok f'xhur. Barra minn hekk, it-terminu "mid-data tal-ewwel dħul" li wassal għal bosta inċertezzi u mistoqsijiet tneħħa mid-definizzjoni.

               L-emenda tal-SBC introduċiet il-bidliet kollha meħtieġa fl-acquis tal-UE dwar il-viża u l-fruntieri, i.e. iċ-CISA, l-SBC, il-Kodiċi dwar il-Viża u r-Regolament (KE) Nru 539/2001
                  5
               . Madankollu, il-kunċett tas-soġġorn qasir huwa mnaqqax ukoll fil-ftehimiet internazzjonali li ġew konklużi mill-Unjoni Ewropea. Il-ftehimiet ta' eżenzjoni mill-viża li ġew konklużi ma' Antigua u Barbuda
                  6
               , il-Bahamas
                  7
               , Barbados
                  8
               , il-Brażil
                  9
               , Mauritius
                  10
               , Saint Kitts u Nevis
                  11
                u s-Seychelles
                  12
                għadhom jirreferu għad-definizzjoni l-antika ("tliet xhur matul perjodu ta' sitt xhur wara d-data tal-ewwel dħul"
                  13
               ) meta jiddefinixxu t-tul tas-soġġorn mingħajr viża.

               Fis-16 ta’ Lulju 2014, il-Kummissjoni adottat rakkomandazzjoni għal Deċiżjoni tal-Kunsill dwar l-awtorizzazzjoni tal-ftuħ ta’ negozjati għall-emendar tal-ftehim dwar l-eżenzjoni mill-viża għal soġġorn qasir, bejn l-Unjoni Ewropea u l-pajjiżi fuq imsemmija
                  14
               , li l-Kunsill adotta fid-9 ta’ Ottubru 2014
                  15
               . L-għan kien li tiġi implimentata d-definizzjoni l-ġdida ta’ soġġorn qasir fir-rigward ta’ dawn is-seba’ pajjiżi, kif  previst mill-emenda tal-SBC. Barra minn hekk, id-definizzjoni ta’ “soġġorn qasir” fil-ftehimiet ta’ eżenzjoni mill-viża f’termini ta’ ġranet milli f’termini ta’ xhur hija inqas kumplessa biex tiġi vverifikata u kkalkulata permezz ta’ mezzi elettroniċi/informatiċi, u għalhekk hija iktar xierqa għal sistemi ċentralizzati tal-ġestjoni tal-fruntieri, bħas-sistema proposta ta’ Dħul/Ħruġ (EES)
                  16
               .

               Wara l-awtorizzazzjoni tal-Kunsill, il-Kummissjoni bdiet negozjati biex temenda il-ftehim dwar l-eżenzjoni mill-viża mas-seba’ pajjiżi (Antigua u Barbuda, il-Bahamas, Barbados, il-Brażil, Mauritius, Saint Kitts u Nevis u s-Seychelles).

               In-negozjati mal-Federazzjoni ta’ Saint Kitts u Nevis ġew iffinalizzati b’suċċess permezz tal-inizjalar tal-ftehim emendatorju fit-28 ta’ Lulju 2016. Iż-żewġ partijiet qablu li jadottaw id-definizzjoni ġdida ta' "soġġorn qasir" fit-test kollu tal-ftehim ta' eżenzjoni mir-rekwiżit ta' viża bejn l-UE u l-Federazzjoni ta’ Saint Kitts u Nevis. Barra minn hekk, il-ftehim jimplika modifika ta’ xi dettalji tekniċi (ara iktar ’l isfel), iżda l-emendi kollha mhumiex sinifikanti mill-aspett ta' vjaġġatur.

                  Is-sitwazzjoni speċifika tar-Renju Unit u tal-Irlanda hija riflessa fil-preambolu tal-ftehim.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-ftehim jobbliga l-approvazzjoni taż-żewġ partijiet kontraenti f'konformità mal-proċeduri rispettivi tagħhom. Min-naħa tal-Unjoni, dan jobbliga d-deċiżjonijiet tal-Kunsill dwar l-iffirmar u l-konklużjoni tal-ftehim.

               Din il-proposta hija ppreżentata lill-Kunsill sabiex tawtorizza l-konklużjoni tal-Ftehim biex jiġi emendat il-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir.

               Il-ftehim jiżgura koerenza legali, kif ukoll armonizzazzjoni fost l-Istati Membri, billi jaderixxi mad-definizzjoni l-ġdida ta' soġġorn qasir kif previst mill-emenda tal-SBC, li jipprovdi interpretazzjoni ċara ta' "soġġorn qasir".

               Il-bażi ġuridika għal din il-proposta hija l-punt (a) tal-Artikolu 77(2) tat-Trattat dwar il-Funzjonament tal-Unjoni Ewropea (it-TFUE), flimkien mal-Artikolu 218 tiegħu.

               L-Unjoni ma għandha ebda setgħa temenda l-ftehimiet dwar l-eżenzjoni mill-viża li jorbtu lill-erba' pajjiżi li huma assoċjati mal-implimentazzjoni tal-acquista' Schengen, inkluża l-politika komuni dwar il-viżi. Sabiex jiġi żgurat approċċ armonizzat u implimentazzjoni tad-dispożizzjonijiet tat-tul tas-soġġorn awtorizzat fiż-żona Schengen, dikjarazzjoni konġunta tinsab inkluża fil-ftehim, li tiddikjara x-xewqa għal Saint Kitts u Nevis, min-naħa l-waħda, u l-Iżlanda, Liechtenstein, in-Norveġja u l-Iżvizzera, min-naħa l-oħra, li jimmodifikaw b'dan il-mod il-ftehimiet dwar l-eżenzjoni tal-viża bilaterali attwali.

               Il-proposta mehmuża tikkostitwixxi l-istrument legali għall-konklużjoni tal-ftehim. Il-Kunsill se jiddeċiedi b’maġġoranza kkwalifikata wara l-iffirmar tal-ftehim, f’isem l-Unjoni, minn persuna nominata mill-presidenza tal-Kunsill u wara li jkun kiseb il-kunsens tal-Parlament Ewropew skont il-punt (a) tat-tieni subparagrafu tal-Artikolu 218(6) TFUE.

               •Sussidjarjetà (għall-kompetenza mhux esklużiva)

               Jekk waħda mill-partijiet kontraenti għall-ftehim internazzjonali tkun l-Unjoni Ewropea, imbagħad kwalunkwe emenda ta' ftehim bħal dan ma tistax tiġi implimentata legalment mill-Istati Membri infushom. Il-ftehim dwar l-eżenjoni mir-rekwiżit ta' viża ma' Saint Kitts u Nevis ġie konkluż mill-Unjoni Ewropea. Għalhekk, jeħtieġ azzjoni fil-livell tal-Unjoni.

               Barra minn hekk, il-konklużjoni tal-ftehimiet dwar l-eżenzjoni mir-rekwiżit ta' viża mill-Istati Membri jaffettwa l-acquis tal-Unjoni fil-qasam tal-viżi (l-Artikolu 3(2) TFUE).

               •Proporzjonalità

               Il-proposta attwali ma tmurx lil hinn minn dak li hu meħtieġ biex jinkiseb l-objettiv segwit, jiġifieri l-modifika tal-ftehim attwali dwar l-eżenzjoni mir-rekwiżit ta' viża bejn il-Federazzjoni ta’ Saint Kitts u Nevis u l-Unjoni.

               3.IMPLIKAZZJONIJIET GĦALL-BAĠIT

               Din il-proposta ma tinvolvix spejjeż addizzjonali għall-baġit tal-UE.

               4. RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

               Fid-9 ta' Ottubru 2014, il-Kunsill adotta direttivi ta' negozjati li awtorizzaw lill-Kummissjoni biex tiftaħ negozjati mal-Federazzjoni ta’ Saint Kitts u Nevis biex temenda l-ftehim dwar l-eżenzjoni mir-rekwiżit ta' viża bejn iż-żewġ partijiet. L-Istati Membri ġew infurmati dwar il-progress tan-negozjati f'laqgħat tal-Grupp ta' Ħidma dwar il-Viża.

               5.ELEMENTI OĦRAJN

               •Ir-Riżultat tan-negozjati

                  Il-Kummissjoni tikkunsidra li ntlaħqu l-għanijiet stabbiliti mill-Kunsill fid-direttivi ta’ negozjati tiegħu u li l-abbozz tal-ftehim hu aċċettabbli għall-Unjoni.

                  Il-kontenut finali tiegħu jista’ jitqassar kif ġej:

                  a. Id-durata tas-soġġorn

                  Il-ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini tal-Federazzjoni ta’ Saint Kitts u Nevis meta jivvjaġġaw lejn il-Parti Kontraenti l-oħra għal perjodu massimu ta' 90 jum fi kwalunkwe perjodu ta' 180 jum (minflok perjodu massimu ta' tliet xhur matul il-perjodu ta' sitt xhur wara d-data tal-ewwel dħul). Id-definizzjoni l-ġdida hija applikata fil-ftehim kollu bejn l-Unjoni Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir.

                  b. Dispożizzjoni finali – sospensjoni tal-ftehim (l-Artikolu 8(4))

               Il-ftehim jimmodifika l-aħħar sentenza tal-Artikolu 8(4) bil-mod li ġej: "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni." Billi l-kliem "u għandha tneħħi dik is-sospensjoni" jiżdiedu mat-test attwali, il-ftehim emendat jiċċara li sospensjoni tal-eżenzjoni mir-rekwiżit ta' viża għandha fil-fatt titneħħa jekk ir-raġunijiet li wasslu għas-sospensjoni jisparixxu. Dwar dan il-punt, l-emenda tallinja l-kliem tal-ftehim dwar l-eżenzjoni mill-viża mal-Federazzjoni ta' Saint Kitts u Nevis ma' dak tal-ftehimiet l-oħra kollha dwar l-eżenzjoni mill-viża ffirmati mill-Unjoni fl-2015 u l-2016. Fl-14 ta' Ġunju 2016, il-Grupp ta' Ħidma dwar il-Viża ġie kkonsultat dwar din l-emenda u l-ebda Stat Membru ma qajjem xi oġġezzjoni.

                  c. “Komunità” tiġi sostituta b’ “Unjoni”

                  Mid-dħul fis-seħħ tat-Trattat ta’ Lisbona, fl-1 ta’ Diċembru 2009, l-Unjoni Ewropea waħedha akkwistat personalità legali kkonsolidata. Madankollu, il-“Komunità Ewropea” għadha minquxa fi ftehimiet internazzjonali li kienu daħlu fis-seħħ qabel it-Trattat ta’ Lisbona, bħalma hu l-każ tal-Ftehim bejn il-Komunità Ewropea u l-Federazzjoni ta’ Saint Kitts u Nevis fejn tidħol l-eżenzjoni għal soġġorn qasir. Il-ftehim ta’ emenda għalhekk jissostitwixxi “Komunità” b’”Unjoni” fil-ftehim kollu dwar l-eżenzjoni mill-viża.

                  d. Dikjarazzjonijiet Konġunti

                  Żewġ dikjarazzjonijiet konġunti huma mehmuża mal-ftehim:

                  - Dwar l-interpretazzjoni tad-90 jum fi kwalunkwe perjodu ta’ 180 jum, kif ukoll;

                  - Dwar l-Iżlanda, in-Norveġja, l-Isvizzera u l-Liechtenstein.

                  e. Dħul fis-seħħ

                  Il-ftehim għandu jidħol fis-seħħ fl-ewwel jum tas-sitt xahar wara d-data ta’ meta l-aħħar Parti Kontraenti tkun innotifikat lill-oħra li tlestew il-proċeduri ta’ ratifika. Sabiex tiġi żgurata ċ-ċertezza legali u l-vjaġġaturi jkunu jistgħu jifhmu l-liġi u josservawha, huwa meħtieġ li jkun hemm perjodu ta’ tranżizzjoni twil biżżejjed. Hekk kif titlesta r-ratifika tal-ftehim, il-perjodu ta’ sitt xhur jippermetti lill-vjaġġaturi biex jaslu sa tmiem is-soġġorni qosra li għadhom kollha kemm huma kkalkulati taħt id-definizzjoni l-qadima, qabel ma tidħol fis-seħħ id-definizzjoni l-ġdida dwar is-soġġorn qasir u l-perjodu ta’ referenza ta’ 180 jum li jirreferi għall-passat.

                  Id-dispożizzjoniijiet l-oħra kollha tal-ftehim eżistenti bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir jibqgħu bla mittiefsa mill-ftehim ta’ emenda, inkluż l-ambitu territorjali.

               6.KONKLUŻJONI

               Fid-dawl tar-riżultati imsemmija fuq, il-Kummissjoni tipproponi li l-Kunsill japprova, wara li jakkwista l-kunsent tal-Parlament Ewropew, il-Ftehim bejn l-Unjoni Ewropea u l-Federazzjoni ta’ Saint Kitts u Nevis li jemenda l-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir.

               2017/0176 (NLE)

               Proposta għal

               DEĊIŻJONI TAL-KUNSILL

               dwar il-konklużjoni tal-Ftehim bejn l-Unjoni Ewropea u l-Federazzjoni ta’ St Kitts u Nevis li jemenda l-Ftehim bejn il-Komunità Ewropea u l-Federazzjoni ta’ St Kitts u Nevis dwar l-eżenzjoni mill-viża għal soġġorn qasir

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-punt (a)(v) tat-tieni subparagrafu tal-Artikolu 218(6) tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-kunsens tal-Parlament Ewropew
                  17
               ,

               Billi:

               (1)Bid-Deċiżjoni tat-30 ta’ Novembru 2009, il-Kunsill ikkonkluda l-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir. Il-Ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini ta’ Saint Kitts u Nevis meta jivvjaġġaw lejn it-territorju tal-Parti Kontraenti l-oħra “għal perjodu massimu ta’ tliet xhur matul perjodu ta’ sitt xhur”.

               (2)Ir-Regolament (UE) Nru 610/2013 tal-Parlament Ewropew u tal-Kunsill
                  18
                daħħal bidliet orizzontali fl-acquis tal-Unjoni dwar il-viża u l-fruntieri u ddefinixxa soġġorn qasir bħala massimu ta’ 90 jum fi kwalunkwe perjodu ta’ 180 jum.

               (3)Huwa neċessarju li dan il-Ftehim bejn l-Unjoni u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir jinkorpora din id-definizzjoni l-ġdida sabiex jarmonizza bis-sħiħ ir-reġim ta’ soġġorn qasir tal-Unjoni.

               (4)Il-Kummissjoni nnegozjat ftehim f’isem l-Unjoni, mal-Federazzjoni ta’ Saint Kitts u Nevis li jemenda l-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir (il-”Ftehim”).

               (5)B'konformità mad-Deċiżjoni tal-Kunsill (UE) 2017/[…], il-Ftehim ġie ffirmat.

               (6)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit ma jiħux sehem, f’konformità mad-Deċiżjoni tal-Kunsill 2000/365/KE
                  19
               . Għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (7)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda ma tiħux sehem, f’konformità mad-Deċiżjoni tal-Kunsill 2002/192/KE
                  20
               . Għaldaqstant l-Irlanda mhijiex qiegħda tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha,

               (8)Għaldaqstant, il-Ftehim għandu jiġi approvat.

               ADOTTA DIN ID-DEĊIŻJONI:

               Artikolu 1

               Il-Ftehim bejn l-Unjoni Ewropea u l-Federazzjoni ta’ Saint Kitts u Nevis li jemenda l-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir (il-“Ftehim”) huwa b’dan approvat f’isem l-Unjoni.

               It-test tal-Ftehim huwa mehmuż ma' din id-Deċiżjoni.

               Artikolu 2

               Il-President tal-Kunsill għandu jagħti, f'isem l-Unjoni, in-notifika li jipprovdi għaliha l-Artikolu 2 tal-Ftehim
                  21
               .

               Artikolu 3

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 182, 29.06.2013, p. 1.

                     (2)
                  ĠU L 239, 22.09.2000, p. 19.

                     (3)
                  ĠU L 105, 13.4.2006, p. 1.

                     (4)
                  ĠU L 243, 15.9.2009, p.1.

                     (5)
                  ĠU L 081, 21.3.2001, p.1.

                     (6)
                  ĠU L 169, 30.6.2009, p. 3.

                     (7)
                  ĠU L 169, 30.6.2009, p. 24.

                     (8)
                  ĠU L 169, 30.6.2009, p. 10.

                     (9)
                  L-UE kkonkludiet żewġ ftehimiet mal-Brażil. Wieħed għal detenturi ta' passaporti ordinarji (ĠU L 255, 21.9.2012, p. 4) u wieħed separat għal detenturi ta' passaporti diplomatiċi, passaporti ta' servizz u passaporti uffiċjali (ĠU L 66, 12.3.2011, p. 2).

                     (10)
                  ĠU L 169, 30.6.2009, p. 17.

                     (11)
                  ĠU L 169, 30.6.2009, p. 38.

                     (12)
                  ĠU L 169, 30.6.2009, p. 31.

                     (13)
                  Cf. "Skop" u "Tul tas-soġġorn" fil-ftehimiet.

                     (14)
                  COM(2014)468 final.

                     (15)
                  Deċiżjoni tal-Kunsill li tawtorizza lill-Kummissjoni biex tiftaħ negozjati għall-emenda tal-ftehimiet dwar l-eżenzjoni mill-viża għal soġġorn qasir, konklużi bejn l-Unjoni Ewropea/il-Komunità Ewropea u Antigua u Barbuda, il-Commonwealth tal-Bahamas, Barbados, ir-Repubblika Federattiva tal-Brażil, ir-Repubblika tal-Mauritius, il-Federazzjoni ta’ Saint Kitts u Nevis u r-Repubblika tas-Seychelles, adottat mill-Kunsill fid-09.10.2014.

                     (16)
                  COM (2016)194 final.

                     (17)
                  Il-kunsens ingħata fi […]

                     (18)
                  Ir-Regolament (UE) Nru 610/2013 tal-Parlament Ewropew u tal-Kunsill tas-26 ta' Ġunju 2013 li jemenda r-Regolament (KE) Nru 562/2006 tal-Parlament Ewropew u tal-Kunsill li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal- fruntiera (Kodiċi tal-Fruntieri ta' Schengen), il-Konvenzjoni li timplimenta l-Ftehim ta' Schengen, ir-Regolamenti tal-Kunsill (KE) Nru 1683/95 u Nru 539/2001, u r-Regolamenti (KE) Nru 767/2008 u Nru 810/2009 tal-Parlament Ewropew u tal-Kunsill ĠU L 182, 29.06.2013, p. 1.

                     (19)
                  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

                     (20)
                  Id-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (ĠU L 64, 7.3.2002, p. 20).

                     (21)
                  Id-data tad-dħul fis-seħħ tal-Ftehim ser tiġi pubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

    ---documentbreak---

               IL-KUMMISSJONI EWROPEA
            Brussell, 27.7.2017
            COM(2017) 398 final
            ANNESSI
            ta' [...]
            Proposta għal Deċiżjoni tal-Kunsill
            dwar il-konklużjoni tal-Ftehim bejn l-Unjoni Ewropea u l-Federazzjoni ta' Saint Kitts u Nevis li jemenda l-Ftehim bejn il-Komunità Ewropea u l-Federazzjoni ta' Saint Kitts u Nevis dwar l-eżenzjoni mill-viża għal soġġorn qasir

               ANNESSI

               ta' [...]

               Proposta għal Deċiżjoni tal-Kunsill

               dwar il-konklużjoni tal-Ftehim bejn l-Unjoni Ewropea u l-Federazzjoni ta' Saint Kitts u Nevis li jemenda l-Ftehim bejn il-Komunità Ewropea u l-Federazzjoni ta' Saint Kitts u Nevis dwar l-eżenzjoni mill-viża għal soġġorn qasir

               FTEHIM

               bejn l-Unjoni Ewropea u l-Federazzjoni ta’ Saint Kitts u Nevis li jemenda l-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir

               L-UNJONI EWROPEA,

               min-naħa l-waħda, u

               IL-FEDERAZZJONI TA’ SAINT KITTS U NEVIS (minn issa ’l quddiem imsejħa “Saint Kitts u Nevis”),

               min-naħa l-oħra,

               minn hawn 'il quddiem flimkien imsejħin il-"Partijiet Kontraenti",

               WARA LI KKUNSIDRAW il-Ftehim bejn il-Komunità Ewropea u l-Federazzjoni ta’ Saint Kitts  u  Nevis dwar l-eżenzjoni mill-viża għal soġġorn qasir (minn hawn ’il quddiem imsejjaħ “il-Ftehim”) li daħal fis-seħħ fl-1 ta’ Awwissu 2015,

               FILWAQT LI JAFFERMAW l-importanza tal-iffaċilitar ta’ kuntatti bejn il-persuni,

               FILWAQT LI JIEĦDU NOTA li l-Ftehim jaħdem għas-sodisfazzjon taċ-ċittadini tal-Partijiet Kontraenti,

               FILWAQT LI JQISU li d-definizzjoni ta’ soġġorn qasir fornuta mill-Ftehim (tliet xhur tul perjodu ta’ sitt xhur mid-data tal-ewwel dħul) mhix preċiża biżżejjed u b’mod partikolari, il-kunċett ta’ "id-data tal-ewwel dħul" jista’ jagħti lok għal inċertezzi u mistoqsijiet,

               FILWAQT LI JITQIES li r-Regolament (UE) Nru 610/2013 tas-26 ta’ Ġunju 2013 introduċa bidliet orizzontali fl-acquis “intern” tal-UE fil-qasam tal-viżi u l-fruntieri u ddefinixxa soġġorn qasir bħala “90 jum fi kwalunkwe perjodu ta’ 180 jum”,

               FILWAQT LI JQISU li s-Sistema ta’ Dħul / Ħruġ li għandha tiġi stabbilita mill-Unjoni Ewropea tirrikjedi l-użu ta’ definizzjoni uniformi u ċara ta’ soġġorn qasir li hija applikabbli għaċ-ċittadini kollha tal-pajjiżi terzi,

               FILWAQT LI JIXTIEQU jiżguraw il-fluss bla xkiel ta’ vjaġġaturi fil-punti ta' qsim tal-fruntiera tal-Partijiet Kontraenti,

               FILWAQT LI RIAFFERMAW li l-Ftehim ikopri liċ-ċittadini tal-Istati Membri kollha tal-Unjoni Ewropea, bl-eċċezzjoni tar-Renju Unit u l-Irlanda,

               FILWAQT LI JQISU l-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja u l-Protokoll dwar l-acquis ta’ Schengen integrat fil-qafas tal-Unjoni Ewropea, annessi mat-Trattat tal-Unjoni Ewropea u mat-Trattat dwar il-Funzjonament tal-Unjoni Ewropea, u jikkonfermaw li d-dispożizzjonijiet ta’ dan il-Ftehim ma japplikawx għar-Renju Unit u l-Irlanda,

               FTEHMU KIF ĠEJ:

               Artikolu 1

               Il-Ftehim għandu jiġi emendat f’konformità mad-dispożizzjonijiet ta’ dan l-Artikolu:

               (1)Fit-titolu u fl-Artikoli 3(5), 6(1) u 8(7), il-kelma “Komunità” għandha tiġi sostituta bil-kelma “Unjoni”.

               (2)Fl-Artikolu 1, il-kliem “tliet xhur matul perjodu ta’ sitt xhur” għandhom jiġu sostitwiti bil-kliem “90 jum fi kwalunkwe perjodu ta' 180 jum”.

               (3)L-Artikolu 4(1) għandu jinbidel b'dan li ġej:

               “Iċ-ċittadini tal-Unjoni Ewropea jistgħu jibqgħu fit-territorju ta’ Saint Kitts u Nevis għal perjodu massimu ta’ 90 jum fi kwalunkwe perjodu ta’ 180 jum.”

               (4)L-Artikolu 4(2) għandu jinbidel b'dan li ġej:

               “Iċ-ċittadini ta’ Saint Kitts u Nevis jistgħu joqogħdu fit-territorju tal-Istati Membri li japplikaw bis-sħiħ l-acquis ta’ Schengen, għal perjodu massimu ta’ 90 jum fi kwalunkwe perjodu ta’ 180 jum. Dan il-perjodu jiġi kkalkulat indipendentement minn kull soġġorn fi Stat Membru li għadu ma japplikax l-acquis ta' Schengen fl-intier tiegħu.

               Iċ-ċittadini ta' Saint Kitts u Nevis jistgħu jibqgħu għal perjodu massimu ta' 90 jum fi kwalunkwe perjodu ta' 180 jum fit-territorju ta' kull Stat Membru li għadu ma japplikax l-acquis ta' Schengen fl-intier tiegħu, irrispettivament mill-perjodu tas-soġġorn ikkalkulat għat-territorju tal-Istati Membri li japplikaw l-acquis ta' Schengen fl-intier tiegħu.”

               (5)Fl-Artikolu 4(3), il-kelmiet "tliet xhur" għandhom jiġu sostituti bil-kelmiet "90 jum" u l-kelma "Komunità" għandha tiġi sostituta bil-kelma "Unjoni".

               (6)L-aħħar klawżola tal-Artikolu 8(4) għandha tiġi sostituta b’dan li ġej:

               "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi din is-sospensjoni."

               Artikolu 2

               Dan il-Ftehim għandu jiġi rratifikat jew approvat mill-Partijiet Kontraenti skont il-proċeduri rispettivi tagħhom u għandu jidħol fis-seħħ fl-ewwel jum tas-sitt xahar wara d-data li fiha l-aħħar Parti tinnotifika lill-oħra li l-proċeduri msemmija hawn fuq ikunu tlestew.

               Magħmul fi […], fi […] jum ta’ […] fis-sena elfejn u sbatax duplikat bl-ilsien Bulgaru, Kroat, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol u Żvediż, b’kull test ikun ugwalment awtentiku.

               Għall-Unjoni Ewropea

               Għall-Federazzjoni ta’ Saint Kitts u Nevis

               DIKJARAZZJONI KONĠUNTA LI TIKKONĊERNA L-IŻLANDA, IN-NORVEĠJA, L-IŻVIZZERA U L-LIECHTENSTEIN

               Huwa mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, min-naħa, u Saint Kitts u Nevis min-naħa l-oħra, jimmodifikaw, mingħajr dewmien, il-ftehimiet bilaterali dwar l-eżenzjoni mill-viża għal soġġorn qasir f'konformità mat-termini ta' dan il-Ftehim.

               Dikjarazzjoni konġunta dwar l-interpretazzjoni tal-perjodu ta’ 90 jum fi kwalunkwe perjodu ta’ 180 jum

               Il-Partijiet Kontraenti jaqblu li l-perjodu massimu ta’ 90 jum fi kwalunkwe perjodu ta’ 180 jum kif ipprovdut mill-Artikolu 4 ta’ dan il-Ftehim ifisser jew soġġorn kontinwu jew bosta soġġorni konsekuttivi, li t-tul ta’ żmien tagħhom ma jaqbiżx id-90 jum fi kwalunkwe perjodu ta’ 180 jum b’kollox.

               Il-kunċett ta' “kwalunkwe” jimplika l-applikazzjoni ta' perjodu ta' referenza mobbli ta' 180 jum, billi titqies b'lura kull ġurnata tas-soġġorn fl-aħħar perjodu ta' 180 jum, biex jiġi vverifikat jekk l-obbligu tad-90 jum fi kwalunkwe perjodu ta' 180 jum ikunx baqa' jiġi ssodisfat. Fost oħrajn, dan ifisser li assenza għal perjodu mhux interrott ta’ 90 jum tippermetti li jkun hemm soġġorn ġdid ta' mhux aktar minn 90 jum.

               ________


title: Proposta għal deċiżjoni tal-Parlament Ewropew u tal-Kunsill li temenda d-Deċiżjoni Nru 896/2006/KE li tistabbilixxi reġim simplifikat għall-kontroll ta’ persuni fuq il-fruntieri esterni li jkun ibbażat fuq ir-rikonoxximent unilaterali mill-Istati Membri ta’ ċerti permessi ta’ residenza maħruġa mill-Iżvizzera u l-Liechtenstein għal skopijiet ta’ tranżitu mit-territorji tagħhom.

text:
Avviż Legali Importanti

|

52007PC0508(02)

Proposta għal deċiżjoni tal-Parlament ewropew u tal-Kunsill li temenda d-Deċiżjoni Nru 896/2006/KE li tistabbilixxi reġim simplifikat għall-kontroll ta’ persuni fuq il-fruntieri esterni li jkun ibbażat fuq ir-rikonoxximent unilaterali mill-Istati Membri ta’ ċerti permessi ta’ residenza maħruġa mill-Iżvizzera u l-Liechtenstein għal skopijiet ta’ tranżitu mit-territorji tagħhom.  /* KUMM/2007/0508 finali - COD 2007/0186 */

	[pic] | KUMMISSJONI TAL-KOMUNITAJIET EWROPEJ |Brussel 11.9.2007KUMM(2007) 508 finali2007/0185 (COD)2007/0186 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli tintroduċi reġim semplifikat għall-kontroll tal-persuni fuq il-fruntieri esterni li jkun ibbażat fuq ir-rikonoxximent unilaterali mill-Bulgarija, mir-Repubblika Ċeka, minn Ċipru, mill-Ungerija, mil-Latvja, minn Malta, mill-Polonja, mir-Rumanija, mis-Slovenja u mis-Slovakkja ta’ ċerti dokumenti bħala ekwivalenti għall-viżi nazzjonali tagħhom għall-finijiet ta’ tranżitu mit-territorji tagħhomProposta għalDEĊIŻJONI TAL-PARLAMENT EWROPEW U TAL-KUNSILLli temenda d-Deċiżjoni Nru 896/2006/KE li tistabbilixxi reġim simplifikat għall-kontroll ta’ persuni fuq il-fruntieri esterni li jkun ibbażat fuq ir-rikonoxximent unilaterali mill-Istati Membri ta’ ċerti permessi ta’ residenza maħruġa mill-Iżvizzera u l-Liechtenstein għal skopijiet ta’ tranżitu mit-territorji tagħhom.(preżentati mill-Kummissjoni)MEMORANDUM TA’ SPJEGAZZJONI1. INTRODUZZJONIFl-14 ta’ Ġunju 2006, il-Parlament Ewropew u l-Kunsill adottaw żewġ Deċiżjonijiet li jistabbilixxu reġim simplifikat għall-kontroll fuq il-fruntieri esterni ta’ l-Unjoni ta’ ċittadini ta’ pajjiżi terzi li huma suġġetti għal obbligu ta’ viża skond ir-Regolament tal-Kunsill (KE) 539/2001[1]:-  Id-Deċiżjoni Nru 895/2006/KE[2] li tintroduċi reġim simplifikat għall-kontroll ta' persuni fuq il-fruntieri esterni li jkun ibbażat fuq ir-rikonoxximent unilaterali mir-Repubblika Ċeka, mill-Estonja, minn Ċipru, mil-Latvja, mil-Litwanja, mill-Ungerija, minn Malta, mill-Polonja, mis-Slovenja u mis-Slovakkja ta' ċerti dokumenti bħala ekwivalenti għall-viżi nazzjonali tagħhom għall-finijiet ta' tranżitu mit-territorji tagħhom, u-  Id-Deċiżjoni Nru 896/2006/KE[3] li tistabbilixxi reġim simplifikat għall-kontroll ta’ persuni fuq il-fruntieri esterni li jkun ibbażat fuq ir-rikonoxximent unilaterali mill-Istati Membri ta’ ċerti permessi ta’ residenza maħruġa mill-Iżvizzera u l-Liechtenstein għal skopijiet ta’ tranżitu mit-territorji tagħhom.Din kienet l-ewwel darba li r-regoli bażiċi komuni dwar ir-rikonoxximent unilaterali tal-viżi u tal-permessi ta’ residenza kienu introdotti fl- acquis Komunitarju dwar il-viżi.Id-Deċiżjoni Nru 895/2006/KE tqis il-ħtiġiet speċifiċi fil-qasam tal-politika dwar il-viżi ta’ l-Istati Membri li ssieħbu fl-Unjoni Ewropea fl-2004, b’mod partikolari l-obbligi ta’ viża tagħhom matul il-perjodu tranżitorju sakemm jiġu integrati b’mod sħiħ fiż-żona ta’ Schengen. Fil-fatt, id-deċiżjoni tirrimedja l-piż amministrattiv addizzjonali sinifikanti li jġorru l-uffiċċji konsolari ta’ dawn il-pajjiżi li kellhom joħorġu viżi nazzjonali ta’ tranżitu għal persuni li ma jirrappreżentaw l-ebda riskju għall-Istati Membri.Mingħajr ma toħloq l-ebda obbligu ġdid minbarra dawk elenkati fl-Att ta’ l-Adeżjoni ta’ l-2003, id-Deċiżjoni Nru 895/2006/KE tintroduċi reġim fakultattiv ibbażat fuq regoli komuni li jippermettu li dawn l-Istati Membri jissemplifikaw il-kontrolli fuq il-fruntieri esterni tagħhom ta’ ċittadini ta’ pajjiżi terzi li jkollhom ċerti dokumenti maħruġa mill-Istati Membri li qed jimplimentaw b’mod sħiħ l- acquis ta’ Schengen kif ukoll dokumenti simili maħruġa minn Stati Membri oħra li għadhom mhumiex jimplimentaw b’mod sħiħ l- acquis ta’ Schengen. Ir-regoli komuni huma applikabbli sa tmiem il-perjodu tranżitorju, jiġifieri l-parteċipazzjoni sħiħa ta’ dawn l-Istati Membri fiż-żona mingħajr fruntieri interni, data minn meta r-rikonoxximent reċiproku ta’ dokumenti bħal dawn isir obbligatorju.Dan ir-reġim ta’ rikonoxximent unilaterali huwa limitat għall-fini ta’ tranżitu, u jista’ jdum mhux aktar minn ħamest ijiem. Tqies li limitu bħal dan kien meħtieġ sabiex ikun evitat kwalunkwe riskju ta’ konfużjoni jew ta’ implimentazzjoni żbaljata tar-regoli kurrenti ta’ Schengen dwar il-viża li jiddefinixxu l-Istat responsabbli għall-ipproċessar ta’ applikazzjoni għal viża (dan ikun jew l-Istat li fit-territorju tiegħu tinsab id-destinazzjoni ewlenija taż-żjara jew l-Istat ta’ l-ewwel dħul) .Ġie segwit l-istess metodu għad-Deċiżjoni Nru 896/2006/KE, li tqis id-diffikultajiet amministrattivi li jiffaċċjaw l-Istati Membri meta jkollhom joħorġu viżi għal ċittadini ta’ pajjiżi terzi li joqogħdu legalment fl-Iżvizzera u fil-Liechtenstein. Meta titqies il-mobilità staġjonali importanti (matul il-perjodu tal-btala tas-Sajf), l-uffiċċji konsolari ta’ ċerti Stati Membri fl-Iżvizzera u fil-Liechtenstein li, kienu partikolarment ikkonċernati minn dawn il-movimenti minħabba l-pożizzjoni ġeografika tagħhom, iffaċċjaw piż amministrattiv kbir minħabba l-ħtieġa li joħorġu l-viżi meħtieġa fi żmien xieraq matul l-imsemmija perjodi.Id-Deċiżjoni Nru 896/2006/KE tintroduċi regoli komuni għar-rikonoxximent unilaterali mill-Istati Membri ta’ ċerti permessi ta’ residenza maħruġa mill-Iżvizzera u mil-Liechtenstein bħala ekwivalenti għall-viżi ta’ tranżitu tagħhom. Ir-regoli l-ġodda huma obbligatorji għall-Istati Membri li qed jipparteċipaw b’mod sħiħ fiż-żona komuni mingħajr fruntieri interni u fakultattivi għall-Istati Membri li ssieħbu fl-Unjoni fl-2004. Tqies li din id-distinzjoni kienet meħtieġa sabiex ikun evitat li jiġu imposti obbligi addizzjonali fuq l-Istati Membri l-ġodda matul il-perjodu tranżitorju sakemm jiġu integrati b’mod sħiħ fiż-żona ta’ Schengen.Kif inhu provdut fl-Artikolu 5 tad-Deċiżjoni Nru 895/2006/KE u fl-Artikolu 4 tad-Deċiżjoni Nru 896/2006/KE[4], ir-Repubblika Ċeka, Ċipru, l-Ungerija, il-Latvja, Malta, il-Polonja, is-Slovenja u s-Slovakkja nnotifikaw lill-Kummissjoni bid-deċiżjoni tagħhom li jimplimentaw ir-reġim komuni għaż-żewġ Deċiżjonijiet. B’mod partikolari, rigward id-Deċiżjoni Nru 895/2006/KE, dawn il-pajjiżi għażlu wkoll ir-rikonoxximent unilaterali tad-dokumenti kollha elenkati fl-Anness maħruġa mill-Istati Membri l-oħra li għadhom mhumiex jimplimentaw b’mod sħiħ l- acquis kollu ta’ Schengen.Il-Kummissjoni ppubblikat l-informazzjoni notifikata fil-Ġurnal Uffiċjali[5]. Id-data tat-tluq għall-implimentazzjoni tar-regoli komuni tvarja minn Stat Membru għall-ieħor. Fin-nuqqas ta’ dispożizzjonijiet speċifiċi fit-test tad-Deċiżjonijiet, uħud mill-Istati Membri għażlu implimentazzjoni immedjata tar-regoli komuni (is-Slovenja u Ċipru) filwaqt li oħrajn iddeċidew, minħabba raġunijiet amministrattivi, li jibdew l-implimentazzjoni aktar tard. Mill-1 ta’ Diċembru 2006, ir-regoli komuni qed jiġu applikati mir-Repubblika Ċeka, minn Ċipru, mill-Ungerija, mil-Latvja, minn Malta, mill-Polonja, mis-Slovenja u mis-Slovakkja.Sabiex tkun żgurata implimentazzjoni effettiva tar-regoli komuni, l-Istati Membri għamlu domandi (fil-qafas tal-Grupp ta’ Ħidma tal-Kunsill rilevanti) dwar kwistjonijiet speċifiċi relatati mad-Deċiżjoni Nru 895/2006/KE u talbu li s-servizzi tal-Kummissjoni jipprovdu pariri u interpretazzjoni rigward l-ambitu ta’ ċerti dispożizzjonijiet.Meta rrispondew għal dawn id-domandi, is-servizzi tal-Kummissjoni fakkru l-fini ta’ l-introduzzjoni tar-regoli komuni, fejn enfasizzaw il-limitu ta’ l-ambitu tagħhom għall-fini ta’ tranżitu. Dan ir-reġim komuni huwa applikabbli matul il-perjodu tranżitorju sakemm l-Istati Membri kkonċernati jiġu integrati b’mod sħiħ fiż-żona ta’ Schengen (l-ewwel Deċiżjoni) u sakemm l-Iżvizzera u l-Liechtenstein jimplimentaw b’mod sħiħ l- acquis ta’ Schengen (it-tieni Deċiżjoni).Is-servizzi tal-Kummissjoni enfasizzaw li l-fini ta’ l-introduzzjoni tar-regoli komuni kien sabiex ikun simplifikat it-tranżitu ta’ ċerti kategoriji ta’ persuni u sabiex ikunu eliminat kwalunkwe piż amministrattiv mhux ġustifikat fuq l-uffiċċji konsolari b’relazzjoni għall-applikanti tal-viżi li ma jippreżentaw l-ebda riskju għall-Istati Membri.L-introduzzjoni ta’ dawn ir-regoli l-ġodda m’għandha l-ebda effett fuq l-implimentazzjoni min-naħa ta’ l-Istati Membri tad-dispożizzjonijiet l-oħra kollha ta’ l-“ acquis ” Komunitarju dwar il-viżi u l-fruntieri esterni li jibqgħu applikabbli. B’mod partikolari, dawn ir-regoli komuni ma jaffetwawx id-dispożizzjonijiet fl-“ acquis ” relatati ma’ viżi b’validità territorjali limitata, viżi għat-tranżitu fl-ajruporti jew kontrolli fuq persuni fuq il-fruntieri esterni.Rigward dan l-aħħar punt, il-Kummissjoni tenfasizza li l-kontrolli fuq persuni fuq il-fruntieri esterni għandhom jitwettqu skond l-Artikoli 5 sa 13 u 18 sa 19 tar-Regolament (KE) Nru 562/2006[6]. Il-gwardjani tal-fruntieri jridu jipproċedu bil-kontrolli fuq il-fruntieri esterni billi jqisu s-simplifikazzjoni introdotta mir-regoli komuni u jevitaw kwalunkwe użu ħażin tad-dispożizzjonijiet tad-Deċiżjoni Nru 895/2006/KE. Għalhekk, dawn il-kontrolli għandhom ikunu bbilanċjati u proporzjonati għall-għanijiet segwiti. F’kull każ individwali, il-gwardjani tal-fruntieri għandhom jivvalutaw jekk iċ-ċittadini tal-pajjiż terz jistgħux ikunu benefiċjari tar-regoli simplifikati u jekk jissodisfawx il-kundizzjonijiet tad-dħul u jirrispettawx il-limitu ta’ żmien ipprovdut għat-tranżitu fid-Deċiżjoni Nru 895/2006/KE. Skond il-valutazzjoni mwettqa mill-gwardjan tal-fruntieri, f’każ li persuna tikser it-tul ta’ żmien awtorizzat tat-tranżitu, din il-persuna tista’ ma titħalliex tidħol. Jistgħu jiġu imposti wkoll miżuri amministrattivi oħra aktar xierqa għall-każ speċifiku (eż. multi).Fuq il-bażi ta’ l-esperjenza ta’ suċċess b’dawn iż-żewġ deċiżjonijiet, l-UE għandha testendi r-reġim semplifikat għall-Bulgarija u għar-Rumanija, li ssieħbu fl-Unjoni Ewropea fl-1 ta’ Jannar 2007, u għad mhumiex koperti mir-regoli komuni kurrenti. Tabilħaqq, ir-raġunijiet sottostanti ż-żewġ Deċiżjonijiet li jissemmew aktar ’il fuq huma ugwalment validi għall-Bulgarija u għar-Rumanija.Għal dawn iż-żewġ Stati Membri, bħalma ġara għat-tkabbir preċedenti ta’ l-2004, fi kwistjonijiet relatati ma’ l- acquis dwar il-viżi (l-Artikolu 4 ta’ l-Att dwar il-kundizzjonijiet ta' l-adeżjoni tar-Repubblika tal-Bulgarija u tar-Rumanija u l-aġġustamenti lit-Trattati li fuqhom hija stabbilita l-Unjoni Ewropea (minn hawn ’il quddiem: l-Att ta’ Adeżjoni ta’ l-2005)) ġie segwit dak li jissejjaħ il-“proċess ta’ implimentazzjoni f’żewġ stadji ta’ Schengen”. Dan jimplika li l-Bulgarija u r-Rumanija jkollhom japplikaw, mid-data ta’ l-adeżjoni (1.1.2007), id-dispożizzjonijiet tar-Regolament (KE) 539/2001 u b’hekk, jissuġġettaw liċ-ċittadini tal-pajjiżi terzi elenkati fl-Anness I tagħha għal obbligu ta’ viża, filwaqt li jkomplu joħorġu l-viżi nazzjonali tagħhom sa data li għandha tiġi deċiża mill-Kunsill meta tiġi awtorizzata l-integrazzjoni sħiħa tagħhom fiż-żona ta’ Schengen. Peress li r-regoli ta’ Schengen ta’ rikonoxximent reċiproku għal finijiet ta’ tranżitu u ta’ soġġorn qasir ma japplikawx għall-Bulgarija u għar-Rumanija mid-data ta’ l-adeżjoni tagħhom, mill-1 ta’ Jannar 2007 dawn l-Istati Membri għandhom l-obbligu li joħorġu viżi nazzjonali għad-dħul fi u għat-tranżitu mit-territorju tagħhom, lil ċittadini ta’ pajjiżi terzi suġġetti għal obbligu ta’ viża skond ir-Regolament (KE) 539/2001, anki jekk il-persuni kkonċernati jkollhom viża jew permess ta’ residenza ta’ Schengen, jew viża nazzjonali għal terminu twil maħruġa minn Stat ta’ Schengen. L-istess japplika għal dokumenti simili maħruġa minn Stati Membri oħra li ssieħbu fl-Unjoni fl-2004, u li għadhom mhumiex jimplimentaw b’mod sħiħ l- acquis ta’ Schengen.Barra minn hekk, ir-Repubblika Ċeka, Ċipru, l-Ungerija, il-Latvja, Malta, il-Polonja, is-Slovenja u s-Slovakkja, li mill-1 ta’ Diċembru 2006 implimentaw ir-reġim komuni tad-Deċiżjoni Nru 895/2006/KE u li għadhom mhumiex integrati b’mod sħiħ fiż-żona ta’ Schengen, ma kellhomx il-possibbiltà li jirrikonoxxu b’mod unilaterali l-permessi ta’ residenza u l-viżi maħruġa mill-Bulgarija u mir-Rumanija għall-fini ta’ tranżitu mit-territorju tagħhom.Ir-regoli eżistenti ma jippermettux li l-Bulgarija u r-Rumanija jirrikonoxxu l-permessi ta’ residenza maħruġa mill-Iżvizzera u mil-Liechtenstein.2. ŻEWĠ PROPOSTIFin-nuqqas ta’ dispożizzjonijiet speċifiċi li jipprovdu risposta pożittiva għall-piż amministrattiv iffaċċjat mill-konsolati Bulgari u Rumeni u sabiex ikunu indirizzati l-ħtiġiet speċifiċi ta’ Stati Membri oħra wara l-adeżjoni tal-Bulgarija u tar-Rumanija ma’ l-Unjoni Ewropea, il-Kummissjoni tqis li jeħtieġ li jiġu riveduti r-regoli komuni stabbiliti permezz tad-Deċiżjonijiet Nru 895/2006/KE u 896/2006/KE.Għal dan il-għan, il-Kummissjoni qieset:-  il-ħtiġiet speċifiċi tal-Bulgarija u tar-Rumanija fil-qasam tal-politika dwar il-viżi, il-problemi l-ġodda għall-Istati Membri wara l-aħħar tkabbir u matul il-perjodu sa l-integrazzjoni sħiħa fiż-żona ta’ Schengen ta’ l-Istati Membri li ssieħbu fl-Unjoni Ewropea fl-2004 u fl-2007, u,-  il-kontrolli stretti u l-eżamijiet bir-reqqa fuq iċ-ċittadini tal-pajjiżi terzi kkonċernati li l-Istat Membru li ħareġ viża għal soġġorn qasir jew permess ta’ residenza jkun għamel, kif ukoll il-livell baxx ta’ riskju li din il-kategorija ta’ persuni tirrappreżenta għall-Istati Membri l-oħra.Konsegwentement, hawnhekk qed jiġu proposti żewġ strumenti:2.1. Deċiżjoni tal-PE u tal-Kunsill li tintroduċi reġim semplifikat għall-kontroll tal-persuni fuq il-fruntieri esterni li jkun ibbażat fuq ir-rikonoxximent unilaterali mill-Bulgarija, mir-Repubblika Ċeka, minn Ċipru, mill-Ungerija, mil-Latvja, minn Malta, mill-Polonja, mir-Rumanija, mis-Slovenja u mis-Slovakkja ta’ ċerti dokumenti bħala ekwivalenti għall-viżi nazzjonali tagħhom għall-finijiet ta’ tranżitu mit-territorji tagħhom.Id-Deċiżjoni proposta hija bbażata fuq l-Artikolu 62(2) tat-Trattat li jistabbilixxi l-Komunità Ewropea u hija indirizzata lill-Bulgarija u lir-Rumanija kif ukoll lill-Istati Membri li ddeċidew li jimplimentaw id-Deċiżjoni Nru 895/2006/KE.Fin-nuqqas ta’ kwalunkwe dispożizzjoni fit-test tad-Deċiżjoni Nru 895/2006/KE li tippermetti l-estensjoni, wara l-aħħar tkabbir ta’ l-Unjoni Ewropea, tar-reġim semplifikat għall-kontrolli fuq il-fruntieri esterni ta’ ċerti kategoriji ta’ persuni li jkollhom ċerti tipi ta’ dokmenti, tqies li r-reviżjoni tar-regoli komuni kienet meħtieġa sabiex ikun hemm risposta għall-ħtiġiet speċifiċi maħluqa bl-adeżjoni tal-Bulgarija u tar-Rumanija fl-1 ta’ Jannar 2007.L-estensjoni tar-regim ta’ rikonoxximent unilaterali permezz ta’ strument Komunitarju ma timponi l-ebda obbligu ġdid għall-Istati Membri minbarra dawk elenkati fl-Att ta’ Adeżjoni ta’ l-2003 u fl-Att ta’ Adeżjoni ta’ l-2005. B’hekk ma tikkostitwix deroga minn dawn iż-żewġ Trattati ta’ Adeżjoni.Ir-reġim propost se jiġi implimentat fuq bażi fakultattiva: l-Istati Membri kkonċernati għandhom il-possibbiltà jew li jimplimentaw l-istrument il-ġdid jew ikomplu joħorġu viżi nazzjonali kif inhu meħtieġ mit-Trattati ta’ Adeżjoni.Il-proposta l-ġdida għandha tagħti l-possibbiltà lill-Bulgarija u lir-Rumanija, li ssieħbu fl-Unjoni Ewropea fl-2007, li jirrikonoxxu b’mod unilaterali viżi u permessi ta’ residenza maħruġa mill-Istati ta’ Schengen, kif ukoll dokumenti simili maħruġa minn dawn iż-żewġ pajjiżi u mill-Istati Membri li ssieħbu fl-Unjoni fl-2004 li għadhom mhumiex integrati b’mod sħiħ fiż-żona ta’ Schengen bħala ekwivalenti għall-viżi nazzjonali tagħhom.Barra minn hekk, l-Istati Membri li ddeċidew li jimplimentaw id-Deċiżjoni Nru 895/2006/KE u li għadhom mhumiex integrati b’mod sħiħ fiż-żona mingħajr fruntieri interni għandhom jitħallew jirrikonoxxu b’mod unilterali viżi u permessi ta’ residenza maħruġa mill-Bulgarija u mir-Rumanija. L-Istati Membri li ma ddeċidewx li jimplimentaw din id-Deċiżjoni Nru 895/2006/KE m’għandhomx jitħallew jimplimentaw din id-deċiżjoni peress li jemmnu li l-permessi ta’ residenza u l-viżi maħruġa mill-Istati Membri li jimplimentaw b’mod sħiħ l- acquis ta’ Schengen biss jistgħu jitqiesu bħala ekwivalenti għall-viża nazzjonali tagħhom għall-fini ta’ tranżitu.Ir-reġim semplifikat huwa bbażat fuq il-konsiderazzjoni li ċ-ċittadini ta’ pajjiżi terzi li jibbenefikaw mis-sistema diġà għaddew minn proċess strett ta’ eżamijiet bir-reqqa min-naħa ta’ Stat Membru u ma jitqisux bħala theddida għall-politika pubblika jew riskju f’termini ta’ immigrazzjoni illegali.Dan ir-reġim se jkun applikabbli sa tmiem il-perjodu tranżitorju u l-parteċipazzjoni sħiħa ta’ l-Istati Membri kkonċernati fiż-żona mingħajr fruntieri interni, data minn meta r-rikonoxximent reċiproku ta’ dokumenti bħal dawn isir obbligatorju.Bħalma ġie stabbilit fid-Deċiżjoni Nru 895/2006/KE, ir-reġim ta’ rikonoxximent se jkun limitat għall-fini ta’ tranżitu mit-territorju ta’ l-Istati Membri kkonċernati. Il-perjodu ta’ tranżitu ma jistax idum aktar minn ħamest ijiem. L-għan ta’ dan ir-reġim mhux li jissostitwixxi l-ħruġ tal-viżi nazzjonali mill-Istati Membri kkonċernati għal soġġorn qasir. Barra minn hekk, skond ir-regoli eżistenti, dawn l-Istati Membri għandhom il-possibbiltà li joħroġu viżi nazzjonali għal dħul multiplu għal soġġorn qasir li jistgħu jkunu validi għal sena waħda jew aktar snin sabiex tkun iffaċilitata l-mobilità ta’ ċittadini ta’ pajjiżi terzi, ta’ detenturi tad-dokumenti ta’ Schengen, li jeħtieġ li jivvjaġġaw b’mod frekwenti għat-territorju tagħhom.Id-dokumenti magħżula għar-reġim ta’ rikonoxximent huma:-  il-viża uniformi maħruġa minn Stat ta’ Schengen skond ir-regoli komuni stabbiliti fl-Istruzzjonijiet Konsolari Komuni (tranżitu, terminu qasir jew ivvjaġġar, viża għal grupp);-  viżi nazzjonali għal soġġorn twil maħruġa minn Stat ta’ Schengen skond il-leġiżlazzjoni nazzjonali tiegħu;-  il-permessi ta’ residenza maħruġa minn Stat ta’ Schengen u li ġew inklużi fl-Anness IV għall-Istruzzjonijiet Konsolari Komuni li jelenka d-dokumenti li jagħtu d-dritt lid-detenturi tagħhom li jidħlu fiż-żona ta’ Schengen mingħajr viża;-  il-viżi nazzjonali għal termini qosra u twal kif ukoll permessi ta’ residenza maħruġa minn Stat Membru li ssieħeb fl-Unjoni Ewropea fl-2004 kif inhu elenkat fl-Anness għad-Deċiżjoni Nru 895/2006/KE;-  il-viżi nazzjonali għal termini qosra u twal kif ukoll il-permessi ta’ residenza maħruġa mill-Bulgarija u mir-Rumanija.Jekk jagħżlu l-implimentazzjoni tar-reġim komuni, il-Bulgarija u r-Rumanija se jkollhom jaċċettaw id-dokumenti kollha maħruġa mill-Istati Membri li jimplimentaw b’mod sħiħ l- acquis ta’ Schengen, biex b’hekk jevitaw kwalunkwe distinzjoni rigward l-Awtorità li toħroġhom.L-Istati Membri kkonċernati jridu jikkomunikaw id-deċiżjoni tagħhom lill-Kummissjoni. Il-Kummissjoni se tippubblika din l-informazzjoni fil-Ġurnal Uffiċjali ta’ l-Unjoni Ewropea u b’dan il-mod se tiżgura li s-sistema kollha tkun trasparenti. Madankollu, l-Istati Membri jistgħu jirrifjutaw id-dħul lil ċittadini ta’ pajjiżi terzi li isimhom huwa elenkat fil-lista nazzjonali tat-twissijiet.Dan l-istrument se jiġi adottat permezz ta’ ko-deċiżjoni.2.2 . Deċiżjoni tal-PE u tal-Kunsill li temenda d-Deċiżjoni Nru 896/2006/KE li tistabbilixxi reġim simplifikat għall-kontroll ta’ persuni fuq il-fruntieri esterni li jkun ibbażat fuq ir-rikonoxximent unilaterali mill-Istati Membri ta’ ċerti permessi ta’ residenza maħruġa mill-Iżvizzera u l-Liechtenstein għal skopijiet ta’ tranżitu mit-territorji tagħhom.Id-Deċiżjoni proposta hija bbażata fuq l-Artikolu 62(2)(a) tat-Trattat li jistabbilixxi l-Komunità Ewropea.Id-Deċiżjoni proposta tqis l-adeżjoni tal-Bulgarija u tar-Rumanija ma’ l-Unjoni Ewropea f’Jannar 2007 u għandha l-għan li temenda d-Deċiżjoni Nru 896/2006/KE sabiex il-Bulgarija u r-Rumanija jkunu jistgħu japplikaw reġim semplifkat għall-kontroll ta’ persuni fuq il-fruntieri esterni tagħhom ibbażat fuq ir-reġim ta’ rikonoxximent unilaterali minn dawn iż-żewġ Stati Membri ta’ ċerti permessi ta’ residenza maħruġa mill-Iżvizzera jew mil-Liechtenstein u li ġew elenkati fl-Anness għad-Deċiżjoni Nru 896/2006/KE. Id-Deċiżjoni proposta hija bbażata fuq il-konsiderazzjoni li ċittadini ta’ pajjiżi terzi li jkollhom permess ta’ residenza mill-Iżvizzera jew mil-Liechtenstein, ma jkunux ta’ theddida għall-politika pubblika għall-Istati Membri jew ikunu riskju f’termini ta’ immigrazzjoni illegali .Ir-rikonoxximent huwa limitat għall-fini ta’ tranżitu. Jekk il-Bulgarija u r-Rumanija jiddeċiedu li jipparteċipaw fid-Deċiżjoni tal-PE u tal-Kunsill li tippermetti r-rikonoxximent unilaterali min-naħa tagħhom ta’ dokumenti maħruġa mill-Istati ta’ Schengen u minn Stati Membri oħra bħala ekwivalenti għall-viżi nazzjonali għall-fini ta’ tranżitu, l-implimentazzjoni ta’ dan l-istrument hija fakultattiva matul il-perjodu tranżitorju sa data li għandha tiġi deċiża mill-Kunsill għall-integrazzjoni sħiħa tagħha fiż-żona ta’ Schengen .Il-Bulgarija u r-Rumanija għandhom il-possibbiltà li jiddeċiedu jekk humiex se jipparteċipaw fir-reġim ta’ rikonoxximent u għandhom jinnotifikaw id-deċiżjoni tagħhom lill-Kummissjoni Ewropea. Il-Kummissjoni se tiżgura l-pubblikazzjoni ta’ l-informazzjoni rilevanti .Is-sistema proposta bl-ebda mod ma taffetwa r-regoli ta’ l- acquis ta’ Schengen rigward il-proċeduri u l-verifiki meħtieġa sabiex wieħed jaqsam il-fruntieri.Peress li s-sistema proposta hija limitata għat-tranżitu, ma taffetwax il-possibbiltà li l-Bulgarija u r-Rumanija joħorġu viżi għal dħul multiplu għal soġġorn qasir, validi għal sena waħda jew aktar snin sabiex tkun iffaċilitata l-mobilità ta’ ċittadini ta’ pajjiżi terzi, detenturi tal-permessi ta’ residenza maħruġa mill-Iżvizzera u mil-Liechtenstein.Dan l-istrument se jiġi adottat permezz ta’ ko-deċiżjoni.3. IS-SUSSIDJARJETÀ U L-PROPORZJONALITÀL-Artikolu 5 tat-Trattat KE jipprovdi li “[l]-azzjoni meħuda mill-Komunità m’għandhiex teċċedi dak li hu neċessarju biex jintlaħqu l-għanijiet ta’ dan it-Trattat”. L-azzjoni meħuda mill-Komunità trid tkun l-aktar forma sempliċi ta’ azzjoni possibbli li tippermetti li l-proposta tilħaq l-għan tagħha u tkun implimentata bl-aktar mod effiċjenti possibbli. F’dan l-ispirtu, għar-reviżjoni tar-regoli komuni għar-reġim ta’ rikonoxximent unilaterali stabbilit permezz tad-Deċiżjonijiet Nri 895/2006/KE u 896/2006/KE, l-istrumenti legali proposti li ntgħażlu huma:-  Deċiżjoni li tippermetti li l-Bulgarija, ir-Repubblika Ċeka, Ċipru, l-Ungerija, il-Latvja, Malta, il-Polonja, ir-Rumanija, is-Slovenja, is-Slovakkja jirrikonoxxu b’mod unilaterali ċerti dokumenti bħala ekwivalenti għall-viżi nazzjonali tagħhom għall-finijiet ta’ tranżitu mit-territorji tagħhom matul il-perjodu tranżitorju sa l-integrazzjoni sħiħa ta’ dawn l-Istati Membri fiż-żona komuni mingħajr fruntieri interni. Il-parteċipazzjoni fir-reġim hija fakultattiva;-  Emenda għad-Deċiżjoni Nru 896/2006/KE li tistabbilixxi reġim simplifikat għall-kontroll ta’ persuni fuq il-fruntieri esterni li jkun ibbażat fuq ir-rikonoxximent unilaterali mill-Istati Membri ta’ ċerti permessi ta’ residenza maħruġa mill-Iżvizzera u l-Liechtenstein għal skopijiet ta’ tranżitu mit-territorji tagħhom. L-għan ta’ l-emenda proposta huwa li r-reġim semplifikat għal tranżitu mit-territorji tagħhom jkun estiż għall-Bulgarija u għar-Rumanija billi tiġi evitata l-ħtieġa għal viżi ta’ tranżitu għal detenturi ta’ permessi ta’ residenza bħal dawn maħruġa minn dawn iż-żewġ pajjiżi .Il-parteċipazzjoni fir-reġim ta’ rikonoxximent hija fakulattiva għall-Istati Membri li ssieħbu fl-Unjoni Ewropa fl-2004 u fl-2007 matul il-perjodu tranżitorju sad-data ta’ l-integrazzjoni sħiħa tagħhom fiż-żona komuni mingħajr fruntieri interni, data minn meta r-reġim ta’ rikonoxximent reċiproku jsir obbligaotrju bejn l-Istati Membri li jipparteċipaw b’mod sħiħ fiż-żona mingħajr fruntieri interni.L-għan segwit mill-proposti li ssemmew aktar ’il fuq, jiġifieri l-introduzzjoni fuq bażi temporanja ta’ regoli komuni dwar ir-rikonoxximent unilaterali ta’ ċerti dokumenti mill-Bulgarija, mir-Rumanija u mill-Istati Membri li diġà qed jimplimentaw id-Deċiżjoni Nru 895/2006/KE kif ukoll l-estensjoni għall-Bulgarija u għar-Rumanija ta’ reġim komuni għar-rikonoxximent unilaterali ta’ ċerti permessi ta’ residenza maħruġa mill-Iżvizzera u mil-Liechtenstein, jista’ jintlaħaq biss permezz ta’ azzjoni fuq il-livell Komunitarju, peress li l-ebda Stat Membru m’għandu l-possibbiltà li jadotta miżuri purament nazzjonali li jiksbu l-effett mixtieq.L-azzjoni Komunitarja għażlet miżuri li għandhom iħallu l-proposta tilħaq l-għan tagħha u tkun implimentata bl-aktar mod effiċjenti possibbli. F’dan l-ispirtu, skond iż-żewġ Deċiżjonijiet ta’ l-14 ta’ Ġunju 2006, intgħażlu żewġ strumenti legali differenti billi tqiesu l-għanijiet previsti. Għall-ewwel proposta, Deċiżjoni tal-PE u tal-Kunsill hija l-istrument legali xieraq għall-implimentazzjoni fakultattiva min-naħa ta’ l-Istati Membri kkonċernati ta’ regoli komuni dwar ir-rikonoxximent unilterali li jikkostitwixxu deroga temporanja mir-regoli eżistenti għar-rikonoxximent reċiproku. Għat-tieni proposta, intgħażlet l-emenda tad-Deċiżjoni Nru 896/2006/KE b’Deċiżjoni ġdida tal-PE u tal-Kunsill sabiex jiġu estiżi r-regoli komuni u jiġi permess ir-riknoxximent unilaterali mill-Bulgarija u mir-Rumanija ta’ ċerti permessi ta’ residenza maħruġa mill-Iżvizzera u mil-Liechtenstein.4. IL-KONSEGWENZI B’RELAZZJONI GĦAD-DIVERSI PROTOKOLLI ANNESSI MAT-TRATTATL-ewwel Deċiżjoni tal-PE u tal-Kunsill hija indirizzata esklużivament lill-Bulgarija, lir-Repubblika Ċeka, lil Ċipru, lill-Ungerija, lil-Latvja, lil Malta, lill-Polonja, lir-Rumanija, lis-Slovenja u lis-Slovakkja fejn tintroduċi reġim tranżitorju speċjali li tħallihom jirrikonoxxu b’mod unilaterali ċerti dokumenti maħruġa mill-Istati Membri bħala ekwivalenti għall-viżi nazzjonali ta’ tranżitu tagħhom. Id-Deċiżjoni proposta hija fakultattiva u għandha tkun applikabbli mill-Istati Membri kkonċernati sa data li għandha tiġi deċiża mill-Kunsill skond it-tieni paragrafu ta’ l-Artikolu 3 tat-Trattat ta’ Adeżjoni ta’ l-2003 u skond it-tieni paragrafu ta’ l-Artikolu 4 ta’ l-Att ta’Adeżjoni ta’ l-2005.Min-natura tiegħu stess, ir-reġim stabbilit permezz ta’ din il-proposta ma jistax jimplika s-sitwazzjoni varjabbli kif ġie stabbilit mill-protokolli dwar il-pożizzjoni tar-Renju Unit, ta’ l-Irlanda u tad-Danimarka.Din id-Deċiżjoni, li hija indirizzata esklużivament lill-Istati Membri li huma marbuta mill- acquis ta’ Schengen mingħajr m’għadhom integrati b’mod sħiħ fiż-żona komuni mingħajr fruntieri interni, ma tikkostitwix żvilupp ta’ l- acquis ta’ Schengen fit-tifsira tal-Ftehim iffirmat fit-18 ta’ Mejju 1999 bejn il-Kunsill, in-Norveġja u l-Iżlanda sabiex dawn iż-żewġ pajjiżi jkunu assoċjati ma’ l-implimentazzjoni, ma’ l-applikazzjoni u ma’ l-iżvilupp ta’ l- acquis ta’ Schengen.[7] Madankollu, għall-koerenza u għall-funzjonament xieraq tas-sistema ta’ Schengen, din id-Deċiżjoni tkopri anki l-viżi u l-permessi ta’ residenza maħruġa min-Norveġja u mill-Iżlanda, pajjiżi assoċjati ma’ l-implimentazzjoni, ma’ l-applikazzjoni u ma’ l-iżvilupp ta’ l- acquis ta’ Schengen u li jimplimentaw b’mod sħiħ l- acquis ta’ Schengen.Din id-Deċżjoni, hija indirizzata esklużivament lill-Istati Membri li huma marbuta mill- acquis ta’ Schengen mingħajr m’għadhom integrati b’mod sħiħ fiż-żona komuni mingħajr fruntieri interni, ma tikkostitwix żvilupp ta’ l- acquis ta’ Schengen fit-tifsira tal-Ftehim iffirmat mill-Unjoni Ewropea, mill-Komunità Ewropea u mill-Konfederazzjoni Żvizzera dwar l-assoċjazzjoni ta’ din ta’ l-aħħar ma’ l-implimentazzjoni, ma’ l-applikazzjoni u ma’ l-iżvilupp ta’ l- acquis ta’ Schengen[8] li jaqgħu fil-qasam imsemmi fl-Artikolu 4(1) tad-Deċiżjoni tal-Kunsill dwar l-iffirmar, f’isem il-Komunità Ewropea, u dwar l-applikazzjoni provviżorja.Id-Deċiżjoni proposta tal-PE u tal-Kunsill li temenda d-Deċiżjoni Nru 896/2006/KE hija indirizzata lill-Bulgarija u lir-Rumanija sabiex dawn iż-żewġ Stati Membri jkunu jistgħu jirrikonoxxu b’mod unilaterali ċerti permessi ta’ residenza maħruġa mill-Iżvizzera u mil-Liechtenstein bħala ekwivalenti għall-viżi ta’ tranżitu tagħhom. Min-natura tiegħu stess, ir-reġim stabbilit permezz ta’ din il-proposta ma jistax jimplika s-sitwazzjoni varjabbli kif ġie stabbilit mill-protokolli dwar il-pożizzjoni tar-Renju Unit, ta’ l-Irlanda u tad-Danimarka.Id-Deċiżjoni ma tikkostitwix żvilupp ta’ l- acquis ta’ Schengen fit-tifsira tal-Ftehim iffirmat fit-18 ta’ Mejju 1999, bejn il-Kunsill, in-Norveġja u l-Iżlanda sabiex dawn iż-żewġ pajjiżi jkunu assoċjati ma’ l-implimentazzjoni, ma’ l-applikazzjoni u ma’ l-iżvilupp ta’ l- acquis ta’ Schengen, peress li l-element il-ġdid introdott minn din id-Deċiżjoni jirreferi għall-estensjoni għall-Bulgarija u għar-Rumanija tar-reġim semplifikat tad-Deċiżjoni Nru 896/2006/KE mingħajr ma ġew emendati r-regoli u l-prinċipji bażiċi.2007/0185 (COD)Proposta għalDE ĊIŻJONI TAL-PARLAMENT EWROPEW U TAL-KUNSILLli tintroduċi reġim semplifikat għall-kontroll tal-persuni fuq il-fruntieri esterni li jkun ibbażat fuq ir-rikonoxximent unilaterali mill-Bulgarija, mir-Repubblika Ċeka, minn Ċipru, mill-Ungerija, mil-Latvja, minn Malta, mill-Polonja, mir-Rumanija, mis-Slovenja u mis-Slovakkja ta’ ċerti dokumenti bħala ekwivalenti għall-viżi nazzjonali tagħhom għall-finijiet ta’ tranżitu mit-territorji tagħhomIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 62(2) tiegħu,Wara li kkunsidraw il-proposta tal-Kummissjoni[9],Filwaqt li jaġixxu skond il-proċedura stabbilita fl-Artikolu 251 tat-TrattatBilli:(1) Skond l-Artikolu 4(1) ta’ l-Att dwar il-kundizzjonijiet ta' l-adeżjoni tar-Repubblika tal-Bulgarija u tar-Rumanija u l-aġġustamenti lit-Trattati li fuqhom hija stabbilita l-Unjoni Ewropea (minn hawn ’il quddiem: l-Att ta’ Adeżjoni ta’ l-2005), il-Bulgarija u r-Rumanija li ssieħbu fl-Unjoni fl-1 ta’ Jannar 2007 huma meħtieġa minn dik id-data li jinfurzaw fuq iċ-ċittadini ta’ pajjiżi terzi, li huma elenkati fl-Anness I għar-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa[10], l-obbligu ta’ viża.(2) Skond l-Artikolu 4(2) ta’ l-Att ta’ Adeżjoni ta’ l-2005, id-dispożizzjonijiet ta’ l- acquis ta’ Schengen dwar il-kundizzjonijiet u l-kriterji sabiex jinħarġu viżi uniformi għal terminu qasir, kif ukoll id-dispożizzjonijiet dwar ir-rikonoxximent reċiproku tal-viżi u dwar l-ekwivalenza bejn il-permessi ta’ residenza u l-viżi japplikaw biss fil-Bulgarija u fir-Rumanija wara l-adozzjoni ta’ Deċiżjoni tal-Kunsill li tgħid dan. Madankollu, jorbtu lil dawk l-Istati Membri mid-data ta’ l-adeżjoni.(3) Għalhekk, il-Bulgarija u r-Rumanija huma meħtieġa li joħroġu viżi nazzjonali għad-dħul jew għat-tranżitu mit-territorju tagħhom liċ-ċittadini ta’ pajjiżi terzi li għandhom viża uniformi jew viża għal soġġorn twil jew permess ta’ residenza maħruġ minn Stat Membru li qed jimplimenta b’mod sħiħ l- acquis ta’ Schengen jew dokument simili maħruġ mill-Istati Membri li għadhom mhumiex jimplimentaw b’mod sħiħ l- acquis ta’ Schengen.(4) Id-detenturi tad-dokumenti maħruġa mill-Istati Membri li qed jimplimentaw b’mod sħiħ l- acquis ta’ Schengen u dokumenti simili maħruġa mill-Istati Membri li għadhom mhumiex jimplimentaw b’mod sħiħ l- acquis ta’ Schengen, ma jirrappreżentaw l-ebda riskju għall-Bulgarija u għar-Rumanija peress li dawn ġew suġġetti għall-kontrolli meħtieġa kollha mill-Istati Membri l-oħra. Sabiex ikun evitat li jiġu imposti piżijiet amministrattivi addizzjonali mhux ġustifikati fuq il-Bulgarija u fuq ir-Rumanija, ir-regoli komuni introdotti permezz tad-Deċiżjoni tal-Parlament Ewropew u tal-Kunsill Nru 895/2006/KE ta’ l-14 ta’ Ġunju 2006 li tintroduċi reġim simplifikat għall-kontroll ta' persuni fuq il-fruntieri esterni li jkun ibbażat fuq ir-rikonoxximent unilaterali mir-Repubblika Ċeka, mill-Estonja, minn Ċipru, mil-Latvja, mil-Litwanja, mill-Ungerija, minn Malta, mill-Polonja, mis-Slovakkja u mis-Slovenja ta' ċerti dokumenti bħala ekwivalenti għall-viżi nazzjonali tagħhom għall-finijiet ta' tranżitu mit-territorji tagħhom[11] għandhom jiġu estiżi għal dawn il-pajjiżi.(5) Ir-regoli komuni l-ġodda għandhom jawtorizzaw lill-Bulgarija u lir-Rumanija biex jirrikonoxxu b’mod unilaterali ċerti dokumenti maħruġa mill-Istati Membri li qed jimplimentaw b’mod sħiħ l- acquis ta’ Schengen, dokumenti simili maħruġa minnhom u dokumenti elenkati fl-Anness għad-Deċiżjoni Nru 895/2006/KE, maħruġa mill-Istati Membri li ssieħbu fl-Unjoni Ewropea fl-2004, bħala ekwivalenti għall-viżi nazzjonali tagħhom u sabiex ikun stabbilit reġim semplifikat għall-kontrolli tal-persuni fuq il-fruntieri esterni bbażati fuq din l-ekwivalenza unilaterali.(6) Meta jitqies li r-Repubblika Ċeka, Ċipru, l-Ungerija, il-Latvja, Malta, il-Polonja, is-Slovenja u s-Slovakkja nnotifikaw lill-Kummissjoni bid-deċiżjoni tagħhom li japplikaw ir-reġim semplifikat introdott permezz tad-Deċiżjoni Nru 895/2006/KE, ir-regoli komuni l-ġodda għandhom ukoll jagħtu l-possibbiltà li l-Istati Membri jirrikonoxxu l-viżi u l-permessi ta’ residenza maħruġa mill-Bulgarija u mir-Rumanija bħala ekwivalenti għall-viżi nazzjonali tagħhom għall-fini ta’ tranżitu mit-territorju tagħhom.(7) Ir-reġim komuni l-ġdid għandu japplika għal perjodu tranżitorju, sa data li għandha tkun iddeterminata f’Deċiżjoni tal-Kunsill kif jissemma fl-ewwel sottoparagrafu ta’ l-Artikolu 3(2) ta’ l-Att ta’ Adeżjoni ta’ l-2003 u l-Artikolu 4(2) ta’ l-Att ta’ Adeżjoni ta’ l-2005.(8) Ir-rikonoxximent ta’ dokument għandu jkun limitat għall-fini ta’ tranżitu mit-territorju tal-Bulgarija, tar-Repubblika Ċeka, ta’ Ċipru, ta’ l-Ungerija, tal-Latvja, ta’ Malta, tal-Polonja, tar-Rumanija, tas-Slovenja u tas-Slovakkja. Il-parteċipazzjoni fis-sistema komuni għandha tkun fakultattiva, mingħajr ma jkunu imposti obbligi addizzjonali fuq l-Istati Membri kif ġie definit mill-Att ta’ Adeżjoni ta’ l-2003 u mill-Att ta’ Adeżjoni ta’ l-2005.(9) Ir-regoli komuni għandhom japplikaw għal viżi uniformi għal terminu qasir, viżi għal soġġorn twil u permessi ta’ residenza maħruġa mill-Istati Membri li qed jimplimentaw b’mod sħiħ l- acquis ta’ Schengen, dokumenti simili maħruġa mill-Istati Membri li għadhom mhumiex jimplimentaw b’mod sħiħ l- acquis ta’ Schengen kif ukoll viżi għal terminu qasir, viżi għal terminu twil u permessi ta’ residenza maħruġa mill-Bulgarija u mir-Rumanija .(10) Il-kundizzjonijiet tad-dħul stabbiliti fl-Artikolu 5(1) tar-Regolament (KE) Nru 562/2006 tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta' Schengen)[12] iridu jiġu sodisfatti, bl-eċċezzjoni tal-kundizzjoni stabbilita fl-Artikolu 5(1)(b) tiegħu, sakemm din id-Deċiżjoni testendi r-regoli komuni provduti fid-Deċiżjoni Nru 895/2006/KE, tistabbilixxi reġim ta’ rikonoxximent unilaterali mill-Bulgarija u mir-Rumanija ta’ ċerti dokumenti maħruġa mill-Istati Membri li qed jimplimentaw b’mod sħiħ l- acquis ta’ Schengen, ta’ dokumenti simili maħruġa mill-Istati Membri li għadhom mhumiex jimplimentaw b’mod sħiħ l- acquis ta’ Schengen kif ukoll ta’ viżi għal terminu qasir, viżi għal terminu twil u permessi ta’ residenza maħruġa mill-Bulgarija u mir-Rumanija għall-fini ta’ tranżitu u, barra dan, tagħti l-possibbiltà li r-Repubblika Ċeka, Ċipru, l-Ungerija, il-Latvja, Malta, il-Polonja, is-Slovenja u s-Slovakkja japplikaw ir-reġim semplifikat introdott permezz tad-Deċiżjoni Nru 895/2006/KE, sabiex ikunu rikonoxxuti dokumenti simili maħruġa mill-Bulgarija u mir-Rumanija.(11) Peress li l-għan ta’ din id-Deċiżjoni, prinċipalment l-introduzzjoni ta’ reġim ta’ rikonoxximent unilaterali li għandu jiġi applikat mill-Istati Membri li ssieħbu fl-Unjoni fl-2004 u fl-2007 ma jistax jintlaħaq biżżejjed mill-Istati Membri u għalhekk, minħabba l-iskala u l-effetti ta’ l-azzjoni, jista’ jintlaħaq aħjar fuq il-livell Komunitarju, il-Komunità tista’ tadotta miżuri, skond il-prinċipju ta’ sussidjarjetà, kif inhu stabbilit fl-Artikolu 5 tat-Trattat. Skond il-prinċipju ta’ proporzjonalità, kif inhu stabbilit f’dak l-Artikolu, din id-Deċiżjoni ma tmurx lilhinn minn dak li huwa meħtieġ sabiex jintlaħaq dak l-għan.(12) Din id-Deċiżjoni ma tikkostitwix żvilupp tad-dispożizzjonijiet ta’ l- acquis ta’ Schengen fit-tifsira tal-Ftehim konkluż mill-Kunsill ta’ l-Unjoni Ewropea u mir-Repubblika ta’ l-Iżlanda u mir-Renju tan-Norveġja dwar l-assoċjazzjoni ta’ dawn iż-żewġ Stati ma’ l-implimentazzjoni, ma’ l-applikazzjoni u ma’ l-iżvilupp ta’ l- acquis ta’ Schengen, peress li hija indirizzata biss lill-Istati Membri li ssieħbu fl-Unjoni Ewropea fl-2004 u fl-2007 li għadhom mhumiex jimplimentaw b’mod sħiħ l- acquis ta’ Schengen. Madankollu, għall-koerenza u għall-funzjonament xieraq tas-sistema ta’ Schengen, din id-Deċiżjoni tkopri anki l-viżi u l-permessi ta’ residenza maħruġa mill-pajjiżi terzi assoċjati ma’ l-implimentazzjoni, ma’ l-applikazzjoni u ma’ l-iżvilupp ta’ l- acquis ta’ Schengen u li qed jimplimentaw b’mod sħiħ l- acquis ta’ Schengen, bħall-Iżlanda u n-Norveġja.(13) Skond l-Artikoli 1 u 2 tal-Protokoll dwar il-Pożizzjoni tar-Renju Uniti u ta’ l-Irlanda anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, dawk l-Istati Membri mhumiex jieħdu sehem fl-adozzjoni ta’ din id-Deċiżjoni.(14) Skond l-Artikoli 1 u 2 tal-Protokoll dwar il-Pożizzjoni tad-Danimarka, anness mat-Trattat dwar l-Unjoni Ewropea u mat-Trattat li jistabblixxi l-Komunità Ewropea, id-Danimarka mhix tieħu sehem fl-adozzjoni ta’ din id-Deċiżjoni.ADOTTAW DIN ID-DEĊIŻJONI:Artikolu 1Din id-Deċiżjoni tintroduċi reġim semplifikat għall-kontroll tal-persuni fuq il-fruntieri esterni fejn:-  il-Bulgarija u r-Rumanija jistgħu jirrikonoxxu b’mod unilaterali bħala ekwivalenti għall-viżi nazzjonali tagħhom għall-fini ta’ tranżitu, id-dokumenti msemmija fl-Artikoli 2 u 3, kif ukoll dawk imsemmija fl-Artikolu 4 maħruġa minn dawn iż-żewġ pajjiżi liċ-ċittadini ta’ pajjiżi terzi suġġetti għal obbligu ta’ viża skond ir-Regolament (KE) 539/2001.-  ir-Repubblika Ċeka, Ċipru, l-Ungerija, il-Latvja, Malta, il-Polonja, is-Slovenja u s-Slovakkja li notifikaw lill-Kummissjoni bid-deċiżjoni tagħhom li japplikaw ir-reġim semplifikat introdott permezz tad-Deċiżjoni Nru 895/2006/KE, jistgħu jirrikonoxxu b’mod unilaterali bħala ekwivalenti għall-viżi nazzjonali tagħhom għall-fini ta’ tranżitu d-dokumenti msemmija fl-Artikolu 4, maħruġa mill-Bulgarija u mir-Rumanija liċ-ċittadini ta’ pajjiżi terzi suġġetti għal obbligu ta’ viża skond ir-Regolament (KE) Nru. 539/2001.Artikolu 21. Il-Bulgarija u r-Rumanija jistgħu jqisu d-dokumenti li ġejjin maħruġa mill-Istati Membri li qed jimplimentaw b’mod sħiħ l- acquis ta’ Schengen bħala ekwivalenti għall-viża nazzjonali tagħhom għall-fini ta’ tranżitu, irrispettivament min-nazzjonalità tad-detenturi:(i) “viża uniformi” kif tissemma fl-Artikolu 10 tal-Konvenzjoni li timplimenta l-Ftehim ta’ Schengen;(ii) “viża għal soġġorn twil” kif tissemma fl-Artikolu 18 tal-Konvenzjoni li timplimenta l-Ftehim ta’ Schengen;(iii) “permess ta’ residenza” kif inhu inkluż fl-Anness IV għall-Istruzzjonijiet Konulari Komuni.2. Jekk il-Bulgarija u r-Rumanija jiddeċiedu li japplikaw din id-Deċiżjoni, għandhom jirrikonoxxu d-dokumenti kollha li jissemmew fil-paragrafu 1, irrispettivament mil-liema Stat ikun ħareġ id-dokument.Artikolu 3Jekk il-Bulgarija u r-Rumanija jiddeċiedu li japplikaw l-Artikolu 2, minbarra dan, jistgħu jirrikonoxxu l-viżi nazzjonali għal terminu qasir, il-viżi nazzjonali għal terminu twil u l-permessi ta’ residenza maħruġa minn Stat Membru wieħed jew aktar li ssieħbu fl-Unjoni fl-2004 u li għadhom mhumiex jimplimentaw b’mod sħiħ l- acquis ta’ Schengen, bħala ekwivalenti għall-viża nazzjonali tagħhom għall-fini ta’ tranżitu.Id-dokumenti maħruġa mill-Istati Membri li għadhom mhumiex jimplimentaw b’mod sħiħ l- acquis ta’ Schengen, li jistgħu jiġu rikonoxxuti ġew elenkati fl-Anness għad-Deċiżjoni Nru 895/2006/KE.Artikolu 4Barra minn hekk, il-Bulgarija u r-Rumanija, jistgħu anki jirrikonoxxu viżi nazzjonali għal terminu qasir, viżi nazzjonali għal terminu twil u permessi ta’ residenza maħruġa minnhom bħala ekwivalenti għall-viża nazzjonali tagħhom għall-fini ta’ tranżitu.Id-dokumenti maħruġa mill-Bulgarija u mir-Rumanija li jistgħu jiġu rikonoxxuti skond din id-Deċiżjoni ġew elenkati fl-Anness.Artikolu 5Ir-Repubblika Ċeka, Ċipru, l-Ungerija, il-Latvja, Malta, il-Polonja, is-Slovenja u s-Slovakkja jistgħu jirrikonoxxu wkoll id-dokumenti Bulgari u Rumeni elenkati fl-Anness għal din id-Deċiżjoni għall-fini ta’ tranżitu.Artikolu 6Il-Bulgarija, ir-Repubblika Ċeka, Ċipru, l-Ungerija, il-Latvja, Malta, il-Polonja, ir-Rumanija, is-Slovenja u s-Slovakkja jistgħu jirrikonoxxu dokumenti bħala ekwivalenti għall-viżi nazzjonali tagħhom għall-fini ta’ tranżitu biss jekk it-tranżitu min-naħa ta’ ċittadin ta’ pajjiż terz mit-territorju tagħhom ma jdumx għal aktar minn ħamest ijiem.Il-perjodu ta’ validità tad-dokumenti msemmija fl-Artikoli 2, 3 u 4 għandu jkopri kemm idum it-tranżitu.Artikolu 7Jekk jiddeċiedu li japplikaw din id-Deċiżjoni, il-Bulgarija, ir-Repubblika Ċeka, Ċipru, l-Ungerija, il-Latvja, Malta, il-Polonja, ir-Rumanija, is-Slovenja u s-Slovakkja għandhom jinnotifikaw lill-Kummissjoni, fi żmien 10 ijiem ta’ ħidma mid-dħul fis-seħħ ta’ din id-Deċiżjoni. Il-Kummissjoni għandha tippubblika l-informazzjoni komunikata minn dawn l-Istati Membri fil-Ġurnal Uffiċjali ta’ l-Unjoni Ewropea.Artikolu 8Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.Għandha tapplika sa data li għandha tkun iddeterminata mid-Deċiżjoni tal-Kunsill li ġiet adottata skond l-Artikolu 4(2) ta’ l-Att ta’ Adeżjoni ta’ l-2005.Artikolu 9Din id-Deċiżjoni hija indirizzata lill-Bulgarija, lir-Repubblika Ċeka, lil Ċipru, lill-Ungerija, lil-Latvja, lil Malta, lill-Polonja, lir-Rumanija, lis-Slovenja u lis-Slovakkja.Magħmula fi Brussell, […]Għall-Parlament Ewropew Għall-KunsillIl-President Il-President[…]  ANNESSLista ta’ dokumenti maħruġa mill-BULGARIJA- Viżi1. Виза за летищен транзит (виза вид "А") – Viża għal tranżitu f’ajruport (tip “A”)2. Визи за транзитно преминаване (виза вид "B") – Viżi ta’ tranżitu (tip “B”)-  Еднократна транзитна виза – Viża għal tranżitu wieħed-  Двукратна транзитна виза – Viża għal tranżitu doppju-  Многократна транзитна виза – Viża għal tranżitu multiplu3. Визи за краткосрочно пребиваване (виза вид "C") – Viżi għal soġġorn qasir (tip “C”)-  Еднократна входна виза – Viża għal dħul wieħed-  Многократна входна виза – Viża għal dħul multiplu4. Виза за дългосрочно пребиваване (виза вид "D") – Viża għal soġġorn twil (tip “D”)- Permessi ta’ residenza1. Карта на продължително пребиваващ в Република България чужденец – Permess ta’ Residenza għal soġġorn twil2. Карта на постоянно пребиваващ в Република България чужденец – Permess ta’ Residenza Permanenti3. Карта на бежанец – Permess ta’ Residenza ta’ Refuġjat4. Удостоверение за пътуване зад граница на чужденец с хуманитарен статут – Permess ta’ Residenza għal ċittadin ta’ pajjiż terz mogħti status ta’ protezzjoni umanitarja mir-Repubblika tal-BulgarijaLista ta’ dokumenti maħruġa mir-RUMANIJA- Viżi-  viză de tranzit, identificată prin simbolul B (viża ta’ tranżitu, identifikata bis-simbolu B)-  viză de scurtă şedere, identificată prin simbolul C (viża għal soġġorn qasir, identifikata bis-simbolu C)-  viză de lungă şedere, identificată prin unul dintre următoarele simboluri, în funcţie de activitatea pe care urmează să o desfăşoare în România străinul căruia i-a fost acordată:(i) desfăşurarea de activităţi economice, identificată prin simbolul D/AE(ii) desfăşurarea de activităţi profesionale, identificată prin simbolul D/AP(iii) desfăşurarea de activităţi comerciale, identificată prin simbolul D/AC(iv) angajare în munca, identificată prin simbolul D/AM(v) studii, identificată prin simbolul D/SD(vi) reîntregirea familiei, identificată prin simbolul D/VF(vii) intrarea în România a străinilor căsătoriţi cu cetăţeni români, identificată prin simbolul D/CR(viii) activităţi religioase sau umanitare, identificată prin simbolul D/RU(ix) viză diplomatică şi viză de serviciu, identificată prin simbolul DS(x) alte scopuri, identificată prin simbolul D/AS(viża għal soġġorn twil, identifikata b’wieħed mis-simboli li ġejjin, skond l-attività li l-frusteri li qed jirċievi l-viża għandu jwettaq fir-Rumanija:(i) attivitajiet ekonomiċi, identifikati bis-simbolu D/AE(ii) attivitajiet professjonali, identifikati bis-simbolu D/AP(iii) attivitajiet kummerċjali, identifikati bis-simbolu D/AC(iv) impjiegi, identifikati bis-simbolu D/AM(v) studji, identifikati bis-simbolu D/SD(vi) ri-unifikazzjoni ta’ familja, identifikata bis-simbolu D/VF(vii) dħul fit-territorju Rumen ta’ frustieri miżżewġa ma’ ċittadini Rumeni, identifikati bis-simbolu D/CR(viii) attivitajiet reliġjużi jew umanitarji, identifikati bis-simbolu D/RU(ix) viża diplomatika u viża ta’ servizz, identifikati bis-simbolu DS(x) finijiet oħra, identifikati bis-simbolu D/AS)- Permessi ta’ residenza- Permis de şedere temporară (permess ta’ residenza temporanju)- Permis de şedere permanentă (permess ta’ residenza permanenti)- Carte de rezidenţă - pentru străinii membri de familie ai cetăţenilor români (karta ta’ residenza – għal frustieri li huma membri tal-familji taċ-ċittadini Rumeni)- Carte de rezidenţă permanentă - pentru străinii membri de familie ai cetăţenilor români (karta ta’ residenza permanenti – għal frustieri li huma membri tal-familji taċ-ċittadini Rumeni)2007/0186 (COD)Proposta għalDE ĊIŻJONI TAL-PARLAMENT EWROPEW U TAL-KUNSILLli temenda d-Deċiżjoni Nru 896/2006/KE li tistabbilixxi reġim simplifikat għall-kontroll ta’ persuni fuq il-fruntieri esterni li jkun ibbażat fuq ir-rikonoxximent unilaterali mill-Istati Membri ta’ ċerti permessi ta’ residenza maħruġa mill-Iżvizzera u l-Liechtenstein għal skopijiet ta’ tranżitu mit-territorji tagħhom.IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 62(2)(a) tiegħu,Wara li kkunsidraw il-proposta tal-Kummissjoni[13],Filwaqt li jaġixxu skond il-proċedura stabbilita fl-Artikolu 251 tat-TrattatBilli:(1) Id-Deċiżjoni Nru 896/2006/KE tistabbilixxi regoli komuni dwar ir-rikonoxximent unilaterali min-naħa ta’ l-Istati Membri ta’ ċerti permessi ta’ residenza maħruġa mill-Iżvizzera u mil-Liechtenstein li jippermettu reġim semplifikat għall-kontroll fuq il-fruntieri esterni ta’ ċittadini ta’ pajjiżi terzi li jkollhom dawn id-dokumenti.(2) Minħabba l-implimentazzjoni f’żewġ stadji ta’ l- acquis ta’ Schengen, l-Istati Membri li ssieħbu fl-Unjoni Ewropea fl-1 ta’ Mejju 2004 kienu meħtieġa, minn dik id-data, li joħorġu viżi nazzjonali lil ċittadini ta’ pajjiżi terzi, detenturi ta’ permess ta’ residenza maħruġ mill-Iżvizzera u mil-Liechtenstein, li jkunu suġġetti għal obbligu ta’ viża skond ir-Regolament tal-Kunsill (KE) Nru 539/2001 . Dan l-obbligu ħoloq piżijiet amministrattivi addizzjonali fuq il-konsoltati ta’ dawn l-Istati Membri fl-Iżvizzera u fil-Liechtenstein.(3) Ma deherx li kien hemm għalfejn li l-Istati Membri jeħtieġu li din il-kategorija ta’ persuni jkollhom viża, peress li jirrappreżentaw riskju baxx ta’ immigrazzjoni illegali għall-Istati Membri.(4) Meta wieħed iqis li l-istess raġunament japplika għall-Bulgarija u għar-Rumanija, ir-reġim semplifikat introdott permezz tad-Deċiżjoni Nru 896/2006/KE[14] għandu jkun estiż għall-Bulgarija u għar-Rumanija.(5) Emenda bħal din għad-Deċiżjoni Nru 896/2006/KE, għandha tippermetti li l-Bulgarija u r-Rumanija, jekk jiddeċiedu li japplikaw id-Deċiżjoni Nru …/2007/KE biex jirrikonoxxu b’mod unilaterali l-permessi ta’ residenza maħruġa mill-Iżvizzera u mil-Liechtenstein, li ġew elenkati fl-Anness għad-Deċiżjoni Nru 896/2006/KE bħala ekwivalenti għall-viżi nazzjonali tagħhom għall-fini ta’ tranżitu.(6) Ir-rikonoxximent għandu jkun limitat għall-fini ta’ tranżitu mit-territorju tal-Bulgarija u tar-Rumanija u m’għandux jaffetwa l-possibbiltà li dawn iż-żewġ Stati Membri joħorġu viżi għal soġġorn qasir.(7) Il-possibbiltà li l-Bulgarija u r-Rumanija ma japplikawx din id-Deċiżjoni għandha tkun limitata għall-perjodu tranżitorju sa data li għandha tkun iddeterminata mill-Kunsill, skond l-Artikolu 4(2) ta' l-Att ta’ Adeżjoni ta’ l-2005.(8) Il-kundizzjonijiet tad-dħul stabbiliti fl-Artikolu 5(1) tar-Regolament (KE) Nru 562/2006 tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta' Schengen)[15] iridu jiġu sodisfatti, bl-eċċezzjoni tal-kundizzjoni stabbilita fl-Artikolu 5(1)(b) tiegħu, sakemm id-Deċiżjoni tistabbilixxi reġim ta’ ekwivalenza bejn il-viżi ta’ tranżitu maħruġa mill-Bulgarija u mir-Rumanija u ċerti permessi ta’ residenza maħruġa mill-Iżvizzera u mil-Liechtenstein.(9) Peress li l-għan ta’ l-azzjoni li għandha tittieħed jaffetwa direttament l-“ acquis ” Komunitarju dwar il-viżi u ma jistax jintlaħaq biżżejjed mill-Istati Membri meta jaġixxu waħidhom u għalhekk, minħabba raġuni ta’ skala u ta’ effetti ta’ l-azzjoni, jista’ jintlaħaq aħjar fuq il-livell Komunitarju, il-Komunità tista’ tadotta miżuri, skond il-prinċipju ta’ sussidjarjetà kif inhu stabbilit fl-Artikolu 5 tat-Trattat. Skond il-prinċipju tal-proporzjonalità, kif inhu stabbilit f’dak l-Artikolu, din id-Deċiżjoni ma tmurx lilhinn minn dak li huwa meħtieġ sabiex jintlaħaq dak l-għan.(10) Skond l-Artikoli 1 u 2 tal-Protokoll dwar il-Pożizzjoni tar-Renju Uniti u l-Irlanda anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, dawk l-Istati Membri mhumiex jieħdu sehem fl-adozzjoni ta’ din id-Deċiżjoni.(11) Skond l-Artikoli 1 u 2 tal-Protokoll dwar il-Pożizzjoni tad-Danimarka, anness mat-Trattat dwar l-Unjoni Ewropea u mat-Trattat li jistabblixxi l-Komunità Ewropea, id-Danimarka mhix tieħu sehem fl-adozzjoni ta’ din id-Deċiżjoni u mhix marbuta minnha jew hija suġġetta għall-applikazzjoni tagħha.ADOTTAW DIN ID-DEĊIŻJONI:Artikolu 1Is-sottoparagrafu li ġej għandu jiġi miżjud ma’ l-Artikolu 2 tad-Deċiżjoni Nru 896/2006/KE bħala t-tielet sottoparagrafu:“Jekk il-Bulgarija u r-Rumanija jiddeċiedu li japplikaw id-Deċiżjoni Nru …./2007/KE, jistgħu jirrikonoxxu b’mod unilaterali l-permessi ta’ residenza li ġew elenkati fl-Anness għal din id-Deċiżjoni bħala ekwivalenti għall-viża nazzjonali ta’ tranżitu sa data li għandha tkun iddeterminata mill-Kunsill, skond l-Artikolu 4(2) ta’ l-Att dwar il-kundizzjonijiet ta' l-adeżjoni tar-Repubblika tal-Bulgarija u tar-Rumanija u l-aġġustamenti lit-Trattati li fuqhom hija stabbilita l-Unjoni Ewropea.”Artikolu 2Jekk il-Bulgarija u r-Rumanija jiddeċiedu li japplikaw din id-Deċiżjoni, għandhom jinnotifikaw b’dan lill-Kummissjoni fi żmien 10 ijiem ta’ ħidma mid-data tad-dħul fis-seħħ ta’ din id-Deċiżjoni. Il-Kummissjoni għandha tippubblika l-informazzjoni komunikata minnhom fil-Ġurnal Uffiċjali ta’ l-Unjoni Ewropea.Artikolu 3Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha fil- Ġurnal Uffiċjali ta’ l-Unjoni Ewropea .Artikolu 4Din id-Deċiżjoni hija indirizzata lill-Bulgarija u lir-Rumanija.Magħmula fi Brussell, […]Għall-Parlament Ewropew Għall-KunsillIl-President Il-President[…] [1] ĠU L 81, 21.3.2001, p.1, kif emendat l-aħħar mir-Regolament (KE) Nru 1932/2006 (ĠU L 405, 30.12.2006, p.23)[2] ĠU L 167, 20.6.2006, p.1.[3] ĠU L 167, 20.6.2006, p.8.[4] L-Istati Membri li ssieħbu fl-Unjoni Ewropea fl-2004 kellhom jinnotifikaw lill-Kummissjoni sa l-1 ta’ Awissu 2006 bid-deċiżjoni tagħhom sabiex japplikaw ir-regoli komuni.[5] ĠU C 251, 17.10.2006, p.20.[6] Ir-Regolament (KE) Nru 562/2006 tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta' Schengen), ĠU L 105, 13.4.2006, p.1[7] ĠU L 176, 10.7.99, p.35.[8] Id-dokument tal-Kunsill 13054/04.[9] ĠU C […], […], p. […].[10] ĠU L 81, 21.3.2001, p.1. Ir-Regolament kif l-aħħar emendat mir-Regolament (KE) Nru 1932/2006 (ĠU L 405, 30.12.2006, p.23)[11] ĠU L 167, 20.6.2006, p.1.[12] ĠU L 105, 13.4.2006, p.1.[13] ĠU C […], […], p. […][14] ĠU L 167, 20.6.2006[15] ĠU L 105, 13.4.2006, p.1.